
07:50  |   Πρωινό στην Εξοχή με τον Τζίμι και την Σίβι   
(Jimmy and Shivi's Farmhouse Breakfast) 
Σειρά εκπομπών με θέμα τη γαστρονομία και τη ζωή στην ύπαιθρο, παραγωγής Ηνωμένου Βασιλείου 2024.
Ελάτε να συναντήσουμε τον τηλεοπτικό παρουσιαστή και αγρότη Τζίμι Ντόχερτι και τη συγγραφέα γαστρονομίας και τηλεοπτική σεφ Σίβι Ραμουτάρ στο αγρόκτημα του Τζίμι στο Σάφολκ, για νόστιμο φαγητό, υπέροχα κοκτέιλ, έξυπνες κατασκευές, γνωριμία με τα ζώα και την αγροτική ζωή.
Ο Τζίμι και η Σίβι ετοιμάζουν ένα ή δύο νόστιμα γεύματα στην εξωτερική τους κουζίνα, δοκιμάζουν τις δυνάμεις τους στις χειροτεχνίες και συνομιλούν σε κάθε επεισόδιο με μια διαφορετική διασημότητα, μαθαίνοντας για τον κόσμο της ψυχαγωγίας και του αθλητισμού.
Επίσης, ο Τζίμι προσφέρει μια μοναδική ματιά στα παρασκήνια της ζωής των ζώων στο Πάρκο Άγριας Ζωής του, ενώ η Σίβι εξερευνά την περιοχή συναντώντας σπουδαίους χαρακτήρες με ιστορίες να διηγηθούν και δεξιότητες να μοιραστούν.
«Αλέξις Φρενς» 
Ο συνθέτης, πιανίστας και παραγωγός Αλέξις Φρενς ενώνεται με τον Τζίμι και τη Σίβι για φαγητό, γέλιο και όμορφες συζητήσεις. Το πρωινό αυτής της εβδομάδας είναι αυγά σε τουρκικό στυλ, ένας τέλειος συνδυασμός κρεμώδους γιαουρτιού και πικάντικου βουτύρου. 
Ο Τζίμι ετοιμάζει μια ταΐστρα για έναν ξεχωριστό κάτοικο του πάρκου άγριας ζωής, τον Μπέιζιλ τον μυρμηγκοφάγο. Έπειτα δείχνει στη Σίβι και τον Αλέξις πώς να φτιάχνουν απλές ταΐστρες για πουλιά, ώστε τα πουλιά στον κήπο να είναι χαρούμενα και καλοταϊσμένα. 
Η Σίβι επισκέπτεται τον Τζέιμς, έναν ντόπιο τυροκόμο που χρησιμοποιεί σύγχρονη τεχνολογία για να βελτιώσει την παραγωγικότητα του γαλακτοκομείου του. Ο Τζέιμς καταλήγει στην κουζίνα με την παρέα για να δοκιμάσουν τα τυριά του σε συνδυασμό με πιο ασυνήθιστα ποτά. 
Ο Τζίμι κλείνει την εκπομπή με ένα λαχταριστό μπούτι αρνιού με κουσκούς, ένα χορταστικό πιάτο γεμάτο γεύση.

08:45  |   Χωρίς Πυξίδα - Β' ΚΥΚΛΟΣ (E)    

Η Πηνελόπη Πλάκα και ο Γιάννης Φραγκίσκος, σε ρόλους όχι ηθοποιού τώρα, αλλά παρουσιαστών και… εξερευνητών, μας ταξιδεύουν σε υπέροχα νησιά του Αιγαίου για να ανακαλύψουμε τις ομορφιές των τόπων αυτών, τα μυστικά τους, τις παραδόσεις τους, τη γαστρονομία, τους ανθρώπους τους…

Αμοργός, Αστυπάλαια, Ικαρία, Σάμος, Κάρπαθος, Νάξος, Πάρος, Λέρος, Κάλυμνος, Κάσος, Κως και Σίφνος: δώδεκα νησιά σε μία δροσερή, κεφάτη, γρήγορη και άκρως ταξιδιωτική σειρά της ΕΡΤ. Ένα ιδιαίτερο νησί σε κάθε επεισόδιο: καθαρές παραλίες, τρικουάζ νερά, εκκλησάκια-στολίδια, απόκρημνοι βράχοι, λευκά σοκάκια, παραδοσιακά ταβερνάκια και γαλακτοπωλεία, υπεραιωνόβιοι πλάτανοι, πολύχρωμες πλαγιές, off-road διαδρομές…
Όλα σε αυτήν τη σειρά εξελίσσονται σε μικρές, μαγικές νησιώτικες περιπέτειες. Η Πηνελόπη και ο Γιάννης δεν περιορίζονται μόνο στις εξερευνήσεις∙ συναντούν ντόπιους και συζητούν για την ιστορία των νησιών, χορεύουν και τραγουδούν στα πανηγύρια, περπατούν στα μονοπάτια, γνωρίζουν την ιδιαίτερη φύση των νησιών, επισκέπτονται μουσεία, παραδοσιακά σπίτια και εργαστήρια, κολυμπούν στις πιο γνωστές αλλά και στις πιο κρυμμένες παραλίες, ψαρεύουν, βουτούν σε κρυστάλλινα νερά για να θαυμάσουν τους πολύχρωμους βυθούς του Αιγαίου, μαγειρεύουν και τρώνε μαζί με τους ανθρώπους που φιλόξενα τούς υποδέχονται στο σπιτικό τους...
Με ενθουσιασμό, παρορμητισμό, με περιέργεια για κάθε σημείο ενδιαφέροντος, αλλά και με περίσσιο χιούμορ, η Πηνελόπη και ο Γιάννης μας μεταφέρουν σε δώδεκα μοναδικά νησιά του Αιγαίου για να εξερευνήσουμε μαζί τους από παραλίες και μικρά χωριά μέχρι και τον τοπικό πολιτισμό τους. 
«Κάλυμνος»
Σε αυτό το επεισόδιο η Πηνελόπη και ο Γιάννης ρίχνουν άγκυρα στο λιμάνι της Καλύμνου, στο ιδιαίτερο αυτό νησί των Δωδεκανήσων με το πετρώδες ορεινό έδαφος, τις μικρές πεδιάδες, τις απόκρημνες ακτές, τα πάμπολλα ακρωτήρια και τους όρμους με τα κατακάθαρα νερά. Αναρρίχηση σε πανύψηλα επιβλητικά βράχια, ιδιαίτερες πεζοπορικές διαδρομές και μαγικά ηλιοβασιλέματα συνθέτουν ένα συναρπαστικό σκηνικό ενός νησιού-έκπληξη. Η Πηνελόπη και ο Γιάννης ταξίδεψαν μέχρι αυτήν τη γωνία του νοτιοανατολικού Αιγαίου για να γνωρίσουν μία σημαντική παράδοση εκατοντάδων χρόνων, καθώς η Κάλυμνος αποτελεί διεθνές κέντρο επεξεργασίας και εμπορίας φυσικών σφουγγαριών∙ η ζωή και ο πολιτισμός του νησιού είναι άρρηκτα συνδεδεμένα με το σφουγγάρι. 
Πρώτος σταθμός των δύο παρουσιαστών είναι η Πόθια. Με τα αμφιθεατρικά χτισμένα σπιτάκια και τα γοητευτικά λιθόστρωτα σοκάκια της, η Πόθια αποτελεί την πρωτεύουσα και το λιμάνι της Καλύμνου, ένα πραγματικό νησιωτικό στολίδι. Για να αγναντεύσουν καλύτερα, όχι μόνο την Πρωτεύουσα αλλά και συνολικότερα το νησί, η Πηνελόπη και ο Γιάννης ανεβαίνουν μέχρι τη γυναικεία Ιερά Μονή των Αγίων Πάντων, το μοναστήρι του Αγίου Σάββα και το κάστρο της κυρά Ψηλής. Και αν οι διαδρομές αυτές τούς φάνηκαν περίπατος, η αναρρίχηση αργότερα στον βράχο της Καλύμνου τούς έβαλε μάλλον δύσκολα. Η ποικιλομορφία των ακτών και των απόκρημνων βράχων καθιστούν το νησί ιδανικό μέρος για τους αναρριχητές. Ο ασβεστόλιθος, οι σταλακτίτες και τα σπήλαια συνέβαλαν στο να χαρακτηριστεί η Κάλυμνος από ξένα περιοδικά ειδικού Τύπου ως μία από τις πιο ενδιαφέρουσες τοποθεσίες «του κόσμου των αναρριχητών». Ποιος, τελικά, θα καταφέρει να αναρριχηθεί πιο ψηλά; Ο Γιάννης ή η Πηνελόπη; 
Και μετά την αναρρίχηση, έρχεται η ώρα της εν πλω εξερεύνησης, μέχρι το φιορδ της Ρίνας, που βρίσκεται στην ανατολική πλευρά του νησιού, στο ομώνυμο λιμανάκι, ανάμεσα σε απότομα βράχια και σε έναν πολύ στενό όρμο. Μία σύντομη βουτιά στα καταγάλανα, κρυστάλλινα νερά, και οι δύο παρουσιαστές βάζουν πλώρη προς την Ψέριμο, ένα μικρό, κοντινό νησί, πραγματικός ήρεμος παράδεισος, όπου απολαμβάνουν την αμμουδερή παραλία, το νόστιμο φαγητό στα ταβερνάκια και τις συζητήσεις με τους ντόπιους στις φιλόξενες αυλές τους. Ακόμα, όμως, η θαλάσσια περιπέτεια, για την Πηνελόπη και τον Γιάννη, δεν έχει τελειώσει. Η Τέλενδος είναι ο αμέσως επόμενος προορισμός, ο οποίος θα τους μεταφέρει σε άλλον χωροχρόνο. 
Στην επιστροφή προς την Κάλυμνο, οι δύο παρουσιαστές ρίχνουν άγκυρα στην παραλία του οικισμού «Βλυχάδια», με την ιδιαίτερη μορφολογία της καθώς στην πραγματικότητα αποτελείται από δυο διαφορετικές παραλίες, η μία βοτσαλωτή και η άλλη αμμουδερή. 

Μετά το κολύμπι και τα παιχνίδια στην άμμο, είναι η ώρα του χορού, του τραγουδιού και της μαγειρικής. Το πρόγραμμα της περιήγησης στο νησί τούς επιφυλάσσει ακόμα περισσότερη δράση: στο κέντρο καταδύσεων θα πάρουν μαθήματα κατάδυσης, θα φορέσουν το σκάφανδρό τους και θα βουτήξουν στη θάλασσα μέχρι εκεί όπου το φως του ήλιου σκοτεινιάζει. Ποιος θαρραλέος θα το τολμήσει; 
Η Κάλυμνος αποτελεί έναν ανεπιτήδευτο τουριστικό προορισμό. Το νησί του σφουγγαράδων, αν και κρατά χαμηλούς τόνους, έχει φτάσει με τη φήμη του στα πέρατα της γης. Είναι ένας τόπος που συνδυάζει την ηρεμία με την αδρεναλίνη. Ρομαντική αλλά και παράλληλα τραχιά, η Κάλυμνος θα αποκαλύψει στον επισκέπτη της, αν όχι το βαθύτερο νόημα της ζωής, σίγουρα το βαθύτερο νόημα των χαλαρών διακοπών. 

Παρουσίαση: Πηνελόπη Πλάκα, Γιάννης Φραγκίσκος
Αρχισυνταξία: Χρύσα Σαραντοπούλου
Σκηνοθεσία – Κινηματογράφηση: Έκτωρ Σχηματαριώτης
Εναέριες λήψεις: Βασίλης Τσακωνιάτης
Ηχοληψία: Γιάννης Χαρανάς
Κείμενα αφήγησης: Δήμητρα Καρακωνσταντή
Γραφικά: Grid Fox
Οργάνωση παραγωγής: Δημήτρης Συλιόγκας
Βοηθοί παραγωγής: Θανάσης Δημητρίου, Αλέξανδρος Νικολούζος
Παραγωγή: Artistic Essence Productions
Εκτέλεση παραγωγής - Post production: Projective 15 

09:30  |   Van Life - Η Ζωή Έξω  (E)    

Έτος παραγωγής: 2021
Το VAN LIFE είναι μια πρωτότυπη σειρά επεισοδίων που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση. 
Συναρπαστικοί προορισμοί, δράση, ανατροπές και σχέσεις που δοκιμάζονται σε φιλίες που δυναμώνουν, όλα καταγράφονται με χιουμοριστική διάθεση δημιουργώντας μια σειρά εκπομπών, νεανική, ανάλαφρη και κωμική, με φόντο το active lifestyle των vanlifers. 
Σε κάθε επεισόδιο του VAN LIFE, ο πρωταθλητής στην ποδηλασία βουνού Γιάννης Κορφιάτης, μαζί με την παρέα του, το κινηματογραφικό συνεργείο δηλαδή, καλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους με ένα διαμορφωμένο σαν μικρό σπίτι όχημα. 
Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον που θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους, την Ελλάδα.

«Λαγκούβαρδος» 
Ο Γιάννης, το συνεργείο και το βαν ακολουθούν μια ομάδα έμπειρων σέρφερ στην αναζήτηση του τέλειου κύματος στη δυτική ακτή της Μεσσηνίας. Η ζωή των σέρφερ εξαρτάται απόλυτα από τον καιρό. Τα δελτία αλλάζουν συνεχώς και πρέπει να είναι σε ετοιμότητα ανά πάσα στιγμή για να βουτήξουν τα πράγματά τους και να πάνε στην παραλία που βγάζει το κύμα τώρα. 

Έτσι η παρέα καταλήγει να ταξιδεύει στις τρεις τα ξημερώματα με προορισμό τον Λαγκούβαρδο, μια πανέμορφη παραλία ανάμεσα στα Φιλιατρά και τον Μαραθόκαμπο, που έχει αναδειχθεί σε έναν από τους κορυφαίους προορισμούς για σερφ στην Ελλάδα. Για τον Γιάννη που δεν είναι εξοικειωμένος με το άθλημα, το ταξίδι είναι μια πρόκληση. Θα τα καταφέρει με τη σανίδα ή θα τη βγάλει στην παραλία τρώγοντας πατατάκια; 
Και πώς θα εξελιχθεί η συμβίωση στο βαν με ανθρώπους που συναντά για πρώτη φορά στη ζωή του; 

Ιδέα – Σενάριο - Σκηνοθεσία: Δήμητρα Μπαμπαδήμα
Παρουσίαση: Γιάννης Κορφιάτης
Αρχισυνταξία: Ιωάννα Μπρατσιάκου
Διεύθυνση Φωτογραφίας: Θέμης Λαμπρίδης & Μάνος Αρμουτάκης
Ηχοληψία: Χρήστος Σακελλαρίου
Μοντάζ: Δημήτρης Λίτσας
Εκτέλεση & Οργάνωση Παραγωγής: Φωτεινή Οικονομοπούλου
Εκτέλεση Παραγωγής: OHMYDOG PRODUCTIONS 

10:00  |   Ιρλανδικό Ταξίδι Γεύσης (Α' ΤΗΛΕΟΠΤΙΚΗ ΜΕΤΑΔΟΣΗ)   
(The Big Irish Food Tour) 

Σειρά ντοκιμαντέρ γαστροονομικού περιεχομένου, παραγωγής Ηνωμένου Βασιλείου 2025.
Η διάσημη σεφ Άννα Χο, που γεννήθηκε στο Δουβλίνο, είναι παθιασμένη με την ιρλανδική κουζίνα. Έπειτα από σχεδόν 20 χρόνια στο Λονδίνο, επιστρέφει στην πατρίδα της για το «The Big Irish Food Tour» — μια γευστική εξερεύνηση, με γλυκά και αλμυρά εδέσματα της μοναδικής κουλτούρας και κουζίνας του Σμαραγδένιου Νησιού.

Επεισόδιο 12ο: «Κομητεία Κλερ με τη Λιζ Μπόνιν» 
Η παρουσιάστρια εκπομπών για την άγρια φύση Λιζ Μπόνιν έχει ταξιδέψει σε όλο τον κόσμο, αλλά δεν υπάρχει κανένα άλλο μέρος που να την τραβάει πίσω όπως η κομητεία του Κλερ, στη δυτική ακτή της Ιρλανδίας.
Κατά την επίσκεψή της στο Μπέρεν, η Λιζ λέει στην Άννα ότι οι πρώτες της εντυπώσεις από το ιρλανδικό φαγητό δεν ήταν και τόσο καλές. Έχοντας μεγαλώσει με γονείς από τη Γαλλία και την Καραϊβική, βρήκε την ιρλανδική κουζίνα μάλλον βαρετή. Θα καταφέρει η Άννα να την κάνει να αλλάξει γνώμη;

Επεισόδιο 13ο: «Κομητεία Γκάλγουεϊ με τον Μπάντι Άκι»
Ο ξεναγός της Άννας στο Γκάλγουεϊ δεν είναι άλλος από τον διεθνή θρύλο του ράγκμπι, τον Μπάντι Άκι, ο οποίος έχει ενσωματωθεί πλήρως στην ιρλανδική ζωή από τότε που μετακόμισε εδώ το 2014.
Επειδή αφιερώνει όλο του τον χρόνο στο γήπεδο του ράγκμπι, οι μαγειρικές του ικανότητες θα μπορούσαν να βελτιωθούν. Ο Μπάντι θέλει να μάθει να μαγειρεύει ένα πιάτο για να το απολαύσει η οικογένειά του. Είναι η Άννα έτοιμη να αναλάβει την πρόκληση;

11:00  |   Ζακέτα Να Πάρεις  (E)    
Υπότιτλοι για K/κωφούς και βαρήκοους θεατές 

Κωμική σειρά μυθοπλασίας
Η Ελένη Ράντου είναι η Φούλη, μάνα με καριέρα σε νυχτερινά κέντρα, η Δάφνη Λαμπρόγιαννη η Δέσποινα, μάνα με κανόνες και καλούς τρόπους, και η Φωτεινή Μπαξεβάνη η Αριστέα, μάνα με τάπερ και ξεμάτιασμα. Όσο διαφορετικές κι αν είναι, όμως, μεταξύ τους, το σίγουρο είναι ότι καθεμιά με τον τρόπο της θα αναστατώσει για τα καλά τη ζωή του μοναχογιού της…
Ο Βασίλης Αθανασόπουλος ενσαρκώνει τον Μάνο, γιο της Δέσποινας, τον μικρότερο, μάλλον ομορφότερο και σίγουρα πιο άστατο ως χαρακτήρα από τα τρία αγόρια. Ο Παναγιώτης Γαβρέλας είναι ο Ευθύμης, το καμάρι της Αριστέας, που τρελαίνεται να βλέπει μιούζικαλ και να συζητάει τα πάντα με τη μαμά του, ενώ ο Μιχάλης Τιτόπουλος υποδύεται τον Λουκά, τον γιο της Φούλης και οικογενειάρχη της παρέας, που κατά κύριο λόγο σβήνει τις φωτιές ανάμεσα στη μάνα του και τη γυναίκα του.
Φυσικά, από το πλευρό των τριών γιων δεν θα μπορούσαν να λείπουν και οι γυναίκες…
 
Την Ευγενία, σύζυγο του Λουκά και νύφη «λαχείο» για τη Φούλη, ενσαρκώνει η Αρετή Πασχάλη. Τον ρόλο της ζουζούνας φιλενάδας του Μάνου, Τόνιας, ερμηνεύει η Ηρώ Πεκτέση, ενώ στον ρόλο της κολλητής φίλης του Ευθύμη, της γλυκιάς Θάλειας, διαζευγμένης με ένα 6χρονο παιδί, θα δούμε την Αντριάνα Ανδρέοβιτς.
Τον ρόλο του Παντελή, του γείτονα που θα φέρει τα πάνω κάτω στη ζωή της Δέσποινας, με τα αισθήματα και τις… σφολιάτες του, ερμηνεύει ο Κώστας Αποστολάκης.

Οι μαμάδες μας κι οι γιοι τους σε περιμένουν να σου πουν τις ιστορίες τους. Συντονίσου κι ένα πράγμα μην ξεχάσεις… ζακέτα να πάρεις!

Παίζουν: Ελένη Ράντου (Φούλη), Δάφνη Λαμπρόγιαννη (Δέσποινα), Φωτεινή Μπαξεβάνη (Αριστέα), Βασίλης Αθανασόπουλος (Μάνος), Παναγιώτης Γαβρέλας (Ευθύμης), Μιχάλης Τιτόπουλος (Λουκάς), Αρετή Πασχάλη (Ευγενία), Ηρώ Πεκτέση (Τόνια), Αντριάνα Ανδρέοβιτς (Θάλεια), Κώστας Αποστολάκης (Παντελής).
Και οι μικρές Αλίκη Μπακέλα & Ελένη Θάνου 

Σενάριο: Nίκος Μήτσας, Κωνσταντίνα Γιαχαλή
Σκηνοθεσία:  Αντώνης Αγγελόπουλος 
Κοστούμια: Δομνίκη Βασιαγιώργη
Σκηνογραφία:  Τζιοβάνι Τζανετής
Ηχοληψία: Γιώργος Πόταγας
Διεύθυνση φωτογραφίας:  Σπύρος Δημητρίου
Μουσική επιμέλεια:  Ασημάκης Κοντογιάννης
Τραγούδι τίτλων αρχής: 
Μουσική: Θέμης Καραμουρατίδης 
Στίχοι: Γεράσιμος Ευαγγελάτος
Ερμηνεύει η Ελένη Τσαλιγοπούλου 
Εκτέλεση παραγωγής: Αργοναύτες ΑΕ
Creative producer:  Σταύρος Στάγκος
Παραγωγή: Πάνος Παπαχατζής
Επεισόδιο 5: «Η διπλή ζωή της Φούλης» 
Καλησπέρα και καλή βραδιά! Η Φούλη ετοιμάζεται σε λίγες ημέρες να κάνει το μεγάλο της comeback στις πίστες. Και ενώ μέχρι στιγμής καταφέρνει, με διάφορες δικαιολογίες, να ξεφεύγει από το σπίτι και να πηγαίνει στις πρόβες της στο μαγαζί του Κόλλια, μία μεγάλη παρεξήγηση που θα έρθει, ίσως, τελικά την αποκαλύψει! Διότι η Φούλη, αυτήν την Κυριακή, που θα λείπουν ο Λουκάς και η Ευγενία, καλεί τον Κόλλια σπίτι για να συζητήσουν. Έλα, όμως, που τελικά ο γιος της και η νύφη της δεν πρόκειται να φύγουν, το κινητό του Κόλλια είναι κλειστό και άκουσε μόλις να χτυπάει και το κουδούνι! Το μεγάλο μπέρδεμα αρχίζει…


	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

Παρουσίαση: Μαριάννα Πετράκη 

	Ταινίες 
	WEBTV GR 



13:00  |   Ελληνική Ταινία   
Υπότιτλοι για K/κωφούς και βαρήκοους θεατές
«Ο ουρανοκατέβατος»

Κωμωδία, παραγωγής 1965
Διάρκεια: 89' 

Υπόθεση: Ο μακαρίτης Περικλής παίρνει άδεια από τον Θεό και επιστρέφει στη γη για να βοηθήσει την οικογένειά του. Όντας αόρατος, μαθαίνει για τα γλέντια της μιας κόρης του, την απροθυμία της δεύτερης να παντρευτεί, τις απατεωνιές του γιου του και τις χαρτοπαιξίες της γυναίκας του. Στο τέλος, όλοι αναγνωρίζουν τα λάθη τους και συμμορφώνονται.
Το σενάριο της ταινίας βασίστηκε στο θεατρικό έργο «Από τον Ουρανό στη Γη» των Μίμη Τραϊφόρου και Πολύβιου Βασιλειάδη.

Παίζουν: Μίμης Φωτόπουλος, Μπεάτα Ασημακοπούλου, Χρήστος Νέγκας, Μαρίκα Κρεββατά, Χρήστος Πάρλας, Κλεό Σκουλούδη, Νίτσα Μαρούδα, Βάσω Μεριδιώτου, Σταύρος Παράβας, Άρης Μαλλιαγρός, Πέτρος Πανταζής, Θόδωρος Δημήτριεφ, Παναγιώτης Καραβουσάνος, Γιώργος Βελέντζας, Κώστας Μεντής, Νίκος Γαλανός, Γιώργος Ζαμπέτας 
Σκηνοθεσία: Ορέστης Λάσκος 
Συγγραφέας: Μίμης Τραϊφόρος, Δημήτρης Βασιλειάδης 
Σενάριο: Γιώργος Λαζαρίδης, Δημήτρης Βασιλειάδης 

	Ψυχαγωγία / Ελληνική σειρά 
	WEBTV GR ERTflix 



14:45  |   Η Μαρία που Έγινε Κάλλας  (E)    
Υπότιτλοι για K/κωφούς και βαρήκοους θεατές 

Κοινωνική-βιογραφική σειρά.

«Η Μαρία που έγινε Κάλλας», η συναρπαστική κοινωνική-βιογραφική σειρά της ΕΡΤ, σε σκηνοθεσία και σενάριο Όλγας Μαλέα, καταγράφει τη μεταμόρφωση της νεαρής Μαρίας Κάλλας από ασχημόπαπο στη μεγαλύτερη ντίβα όλων των εποχών, την περίοδο της Κατοχής, στην Αθήνα.
Παρακολουθούμε τη Μαρία μέσα από τη σχέση της με τα βασικά πρόσωπα της νεανικής ζωής της: τη μητέρα της, την Ισπανίδα δασκάλα της, τον βαρύτονο εραστή της, την πιανίστρια αδελφή της, τον Γερμανό μαέστρο. Όμως, καθένας από αυτούς, εντυπωσιασμένος από το ταλέντο της, έχει άλλα σχέδια για εκείνη.
Μ’ ένα ταξίδι ανάμεσα στην αγάπη και την αιωνιότητα, η Μαρία ψάχνει κάποιον που θα την αγαπήσει γι’ αυτό που είναι, χωρίς όρους ή απαιτήσεις. Η έλλειψη αγάπης αποτελεί την κινητήρια δύναμη, ώστε να αναπτύξει το ταλέντο της και να καλλιεργήσει τη μοναδική φωνή της, που αποτελεί σημείο αναφοράς και ορόσημο για την όπερα παγκοσμίως, ακόμη και σήμερα. 
Η σειρά βασίζεται στη συλλογή πληροφοριών από το βιβλίο «Η άγνωστη Κάλλας» του ιστορικού Νικόλα Πετσάλη-Διομήδη.
Επεισόδιο 9: «Λικέρ Μπανάνα» 
Αθήνα, 1944. Ο πόλεμος τελειώνει. Οι Γερμανοί αποχωρούν απ’ την Ελλάδα. Η Μαρία πρέπει να περάσει τις εξετάσεις του πιάνου, για να μπορεί να ανήκει στο δυναμικό της Λυρικής. Το βράδυ πριν, η Μαρία βοηθά την Τζάκι να συναντήσει κρυφά τον Μιλτιάδη Εμπειρίκο. Εκεί παρασύρεται από τη γεύση του λικέρ μπανάνας, με αποτέλεσμα το επόμενο πρωί να εμφανιστεί αργοπορημένη στις εξετάσεις για το δίπλωμα. Η Μαρία συγκρούεται άσχημα με τον Συνοδινό, τον καινούργιο διευθυντή της Λυρικής σκηνής κι ο Μιλτιάδης «παγώνει» τους αρραβώνες του με τη Τζάκι. Μαρία και Τζάκι, πέφτουν στα τάρταρα.

Παίζουν:  Ελένη Ράντου (Λίτσα, μητέρα της Μαρίας), Ρένια Λουιζίδου (Ελβίρα, Ισπανίδα δασκάλα), Κλεοπάτρα Ελευθεριάδου (πρωτοεμφανιζόμενη λυρική σοπράνο και φοιτήτρια υποκριτικής, στον ρόλο της Μαρίας),  Demy Παπαδέα (Τζάκι, αδελφή της Μαρίας),  Κάρμεν Ρουγγέρη (Φρόσω, γιαγιά της Μαρίας), Ιωάννης Παπαζήσης (Μαγκλιβέρας, βαρύτονος, εραστής της Μαρίας), Μάξιμος Μουμούρης (Μπόντμαν, Γερμανός αρχαιοκάπηλος), Χάρης Μαυρουδής (Μάριο Μπονάλτι, Ιταλός αξιωματικός, θαυμαστής της Μαρίας)

Επίσης, συμμετέχουν οι ηθοποιοί: Αλέξανδρος Αντωνόπουλος (Ανδρέας Εμπειρίκος), Νίκος Ορφανός (Μανώλης Καλομοίρης), Αλέξανδρος Βάρθης (Τάκης Σιγάρας), Χάρης Γρηγορόπουλος (Περικλής), Γιώργος Δεπάστας (Οικονομίδης), Αντριάνα Μπάμπαλη (Σοφία), Εύη Μάζη (Κάκια), Michael Edwards (Ρόμπερτ), Dirk Walter Sikorski (Χόρνερ), Michael Seibel (Σιμάνα), Christopher Scott (Ρέι), Κωνσταντίνος Ανταλόπουλος (Βαρόνος) κ.ά.

Σενάριο (head–writer)-σκηνοθεσία: Όλγα Μαλέα
Σεναριογράφοι: Απόστολος Αλεξόπουλος, Βαγγέλης Νάσης, Πένυ Φυλακτάκη, Μανίνα Ζουμπουλάκη
Α’ βοηθός σκηνοθέτη: Μάνος Γαστεράτος
Διεύθυνση φωτογραφίας: Παναγιώτης Βασιλάκης
Μουσική: Σταμάτης Σταματάκης
Μοντάζ: Ιωάννα Πογιαντζή
Ήχος: Νίκος Παπαδόπουλος
Καλλιτεχνική διευθύντρια: Φρόσω Ράλλη
Κοστούμια: Μαρία Μαγγίρα
Σκηνικά: Χρύσα Δαπόντε
Μακιγιάζ: Σωτηρία Μαλατέστα, Τζωρτζίνα Σιδέρη
Παραγωγή: ΕΡΤ
Παραγωγός: Ειρήνη Σουγανίδου
Εκτέλεση παραγωγής: Feelgood Productions


	Ταινίες 
	WEBTV GR ERTflix 



16:00  |   Ξένη Ταινία 


	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 


Παρουσίαση: Στέλλα Στυλιανού 

	Ψυχαγωγία / Σειρά 
	WEBTV GR 



19:00  |   Οι Περιπέτειες του Ηρακλή Πουαρό - Γ' ΚΥΚΛΟΣ   
(Agatha Christie’s Poirot) 

Αστυνομική - δραματική σειρά μυστηρίου, συμπαραγωγής Ηνωμένου Βασιλείου – ΗΠΑ.
Βραβευμένη σειρά, βασισμένη στα αστυνομικά μυθιστορήματα και διηγήματα της Άγκαθα Κρίστι με τον αγαπημένο, αινιγματικό, εκκεντρικό και εξαιρετικά ευφυή διάσημο ντετέκτιβ Ηρακλή Πουαρό.
«Πώς πάει ο κήπος σου;» (How does your garden grow?) 
Σε μια ανθοκομική έκθεση, μια ηλικιωμένη γυναίκα σε αναπηρικό καροτσάκι πλησιάζει τον επιθεωρητή Πουαρό, του δίνει ένα άδειο κουτί σπόρων και του ζητά να την επισκεφτεί την επόμενη μέρα. Όταν την επόμενη μέρα φτάνει ο Πουαρό, βρίσκει τη γυναίκα νεκρή από δηλητήριο.

Πρωταγωνιστεί ο Ντέιβιντ Σάτσετ (στον ρόλο του Ηρακλή Πουαρό)
Παίζουν: Χιου Φρέιζερ, Φίλιπ Τζάκσον, Πολίν Μοράν, Ζόι Γουαναμέικερ, Ντέιβιντ Γέλαντ
Σκηνοθεσία: Έντουαρντ Μπένετ, Ρένι Ράι 


	Ταινίες 
	WEBTV GR 



20:10  |   Ελληνική Ταινία   
Υπότιτλοι για K/κωφούς και βαρήκοους θεατές 

«Η αγάπη μας»

Αισθηματικό δράμα, παραγωγής 1968
Διάρκεια: 94' 

Υπόθεση: Ο Δημήτρης Ραζέλος και η Εύα Τσάμη είναι ένα αγαπημένο δίδυμο του θεάτρου, όμως ο κακότροπος χαρακτήρας της Εύας προκαλεί την αποστροφή του Δημήτρη, ο οποίος μαζί με τον σκηνοθέτη του θεάτρου, αποφασίζουν να την αντικαταστήσουν με τη Μαρίνα, μια ταξιθέτρια. Η Μαρίνα έχει έμφυτο ταλέντο και η επιτυχία της επισκιάζει τη φήμη του πρωταγωνιστή. Στο μεταξύ η Εύα σχεδιάσει να καταστρέψει τη Μαρίνα μαζί με τη βοήθεια του δημοσιογράφου Σταμάτη. Και επιτυγχάνουν να σπείρουν τη διχόνοια, αφού ο Δημήτρης καταλήγει αποτυχημένος ηθοποιός στον πλανόδιο θίασο του Αγκόπ.

Παίζουν: Αλίκη Βουγιουκλάκη, Δημήτρης Παπαμιχαήλ, Κατερίνα Χέλμη, Δημήτρης Νικολαΐδης, Πέτρος Λοχαϊτης, Δέσποινα Στυλιανοπούλου, Τζόλυ Γαρμπή, Σταύρος Ξενίδης, Γιώργος Παπαζήσης
Σκηνοθεσία: Κώστας Καραγιάννης
Σενάριο: Γιώργος Λαζαρίδης

	Ψυχαγωγία / Εκπομπή 
	WEBTV ERTflix 



22:00  |   #Παρέα - Β' ΚΥΚΛΟΣ (E)    
Τα Σαββατόβραδα στην ΕΡΤ1 είναι μοναδικά. Με καλή παρέα, αξέχαστες ιστορίες και αγαπημένα τραγούδια. Ο Γιώργος Κουβαράς σας προσκαλεί στην #Παρέα για ένα μουσικό ταξίδι, που ξυπνάει μνήμες και συναισθήματα μέσα από το καλό ελληνικό τραγούδι. Με προσκεκλημένους κορυφαίους δημιουργούς, ερμηνευτές και καλλιτέχνες από όλους τους χώρους και με καλούς φίλους, η #Παρέα συνεχίζει για δεύτερη χρονιά, ανανεωμένη, διευρυμένη και γεμάτη εκπλήξεις.
Με μια ορχήστρα σπουδαίων μουσικών και μαέστρο τον Γιώργο Μπουσούνη, με αφιερώματα σε μεγάλους συνθέτες, στιχουργούς και ερμηνευτές, με συνεντεύξεις των πρωταγωνιστών στον χώρο του Πολιτισμού, η #Παρέα με τον Γιώργο Κουβαρά συνδυάζει με μοναδικό τρόπο την ψυχαγωγία με την διασκέδαση. Για να μην ψάχνετε τι θα κάνετε το Σάββατο το βράδυ!
«Αφιέρωμα στον Πειραιά» 
Η #Παρέα με τον Γιώργο Κουβαρά, με οδηγό το τραγούδι και τη νοσταλγία, κατεβαίνει στο μεγαλύτερο λιμάνι της χώρας, τον Πειραιά. Με ανθρώπους που έχουν αληθινά βιώματα από την πόλη, ιστορίες και τραγούδια, η #Παρέα ανηφορίζει στα σοκάκια του Προφήτη Ηλία, αγναντεύει τη θάλασσα από την Καστέλλα και το Πασαλιμάνι και τριγυρίζει στους δρόμους από το Χατζηκυριάκειο έως την Τρούμπα και τη Δραπετσώνα.

Γιατί, όπως λέει και το τραγούδι, «το κορίτσι θέλει θάλασσα» και η εκπομπή δεν θα μπορούσε να του χαλάσει το χατίρι! Σε αυτό το μελωδικό σεργιάνι, στην #Παρέα συμμετέχουν εκλεκτοί καλεσμένοι από διαφορετικούς χώρους. Με αφορμή τις «Ημέρες Θάλασσας», μια γιορτή-θεσμό για τον Πειραιά, ο Γιώργος Κουβαράς υποδέχεται στο πλατό τον δήμαρχο Πειραιά, Γιάννη Μώραλη, και τους αντιδημάρχους Ανδριάνα Ζαρακέλη και Γιάννη Χατζηαλέξη. Μαζί τους, η Ειρήνη Νταϊφά –κόρη του ιστορικού προέδρου του Ολυμπιακού, Σταύρου Νταϊφά– αλλά και ο εμβληματικός και υπερδραστήριος άσος των γηπέδων, Γιώργος Αμανατίδης.

Σε ένα ανατρεπτικό πέρασμα, ο Λάκης Γαβαλάς δίνει το δικό του ιδιαίτερο στίγμα, ενώ ο Μάκης Δελαπόρτας ξεφυλλίζει το άλμπουμ του Πειραιά στον κινηματογράφο. Την παρέα συμπληρώνουν ο σκηνοθέτης Τάκης Τζαμαργιάς και ο δημοσιογράφος Γιώργος Σαραντάκος. Τραγούδια για τον Πειραιά και αγαπημένες μελωδίες που άντεξαν στον χρόνο τραγουδούν οι ερμηνευτές (αλφαβητική σειρά): Λένα Αλκαίου, Δημήτρης Κανέλλος, Πολυξένη Καράκογλου, Γιάννης Σαββιδάκης, Δημήτρης Τσινιδέλος καθώς και η ηθοποιός Ηλιάνα Γαϊτάνη.

Η «#Παρέα» μυρίζει θάλασσα, έχει κέφι, υπέροχα τραγούδια και… πολλές στροφές στην πίστα που θα εκπλήξουν!

Παρουσίαση - Αρχισυνταξία: Γιώργος Κουβαράς
Σκηνοθεσία: Κώστας Μυλωνάς
Εκτέλεση Παραγωγής: Rhodium Productions 
Παραγωγή: ΕΡΤ  

	Ταινίες 
	WEBTV GR ERTflix 



00:40  |   Ξένη Ταινία 

ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



02:20  |   Χωρίς Πυξίδα - Β' ΚΥΚΛΟΣ (E)    


	Ψυχαγωγία / Εκπομπή 
	WEBTV ERTflix 



03:15  |   Van Life - Η Ζωή Έξω  (E)    


	Ψυχαγωγία / Ελληνική σειρά 
	WEBTV ERTflix 



03:50  |   Ζακέτα Να Πάρεις  (E)    


	Ντοκιμαντέρ / Γαστρονομία 
	WEBTV GR ERTflix 



04:45  |   Ιρλανδικό Ταξίδι Γεύσης  (E)    
(The Big Irish Food Tour) 


	Ψυχαγωγία / Ελληνική σειρά 
	WEBTV GR ERTflix 



05:50  |   Η Μαρία που Έγινε Κάλλας  (E)    

	Ψυχαγωγία / Σειρά 
	WEBTV GR 



06:50  |   Οι Περιπέτειες του Ηρακλή Πουαρό  (E)    
(Agatha Christie's Poirot) 




 ΠΡΟΓΡΑΜΜΑ  ΚΥΡΙΑΚΗΣ  02/08/2026

	Ντοκιμαντέρ / Γαστρονομία 
	WEBTV GR ERTflix 



07:50  |   Πρωινό στην Εξοχή με τον Τζίμι και την Σίβι   
(JIMMY AND SHIVI'S FARMHOUSE BREAKFAST) 

Σειρά εκπομπών με θέμα τη γαστρονομία και τη ζωή στην ύπαιθρο, παραγωγής Ηνωμένου Βασιλείου 2024.

«Baga Chipz» 
Η Baga Chipz συναντά τον Τζίμι και τη Σίβι στη φάρμα. Η εκπομπή ξεκινά με πικάντικη νότα, με κατζούν γλυκοπατάτα και ολλανδέζικη σάλτσα κατζούν, ένα πλούσιο brunch που θα τους ευχαριστήσει όλους. 
Ο Τζίμι επισκέπτεται τις πολικές αρκούδες και έχει ετοιμάσει για αυτές ένα καλοκαιρινό κέρασμα: ήρθε η ώρα για παγωτά, αλλά όχι όπως τα ξέρουμε! 
Η Σίβι εξερευνά την τοπική ύπαιθρο και σταματά για ένα-δύο ποτήρια στο Bromley Brook Vineyard. Φέρνει μερικές φιάλες για να δοκιμάσουν όλοι και ετοιμάζει μερικά γρήγορα πιάτα τάπας για να τις συνοδεύσουν. 
Στη συνέχεια, είναι ώρα για πάρτι με την καλοκαιρινή πάβλοβα της Σίβι, ένα τέλειο επιδόρπιο για μπάρμπεκιου.

	Ψυχαγωγία / Εκπομπή 
	WEBTV ERTflix 



08:45  |   Χωρίς Πυξίδα - Β' ΚΥΚΛΟΣ (E)    
Η Πηνελόπη Πλάκα και ο Γιάννης Φραγκίσκος, σε ρόλους όχι ηθοποιού τώρα, αλλά παρουσιαστών και… εξερευνητών, μας ταξιδεύουν σε υπέροχα νησιά του Αιγαίου για να ανακαλύψουμε τις ομορφιές των τόπων αυτών, τα μυστικά τους, τις παραδόσεις τους, τη γαστρονομία, τους ανθρώπους τους…
«Κως» 
Σε αυτό το επεισόδιο, η Πηνελόπη και ο Γιάννης ρίχνουν άγκυρα στο λιμάνι της Κω, του τρίτου μεγαλύτερου νησιού των Δωδεκανήσων, μετά τη Ρόδο και την Κάρπαθο. Η Κως, τοποθετημένη απέναντι από τα παράλια της Μικρασίας, στην καρδιά του Αιγαίου, αποτελεί έναν πολύ δημοφιλή προορισμό διακοπών, καθώς προσφέρει πολλές διαφορετικές επιλογές τόσο για οικογένειες, όσο και για ζευγάρια ή/και μεγάλες παρέες. Το νησί, όπου γεννήθηκε ο πατέρας της Ιατρικής, ο Ιπποκράτης, συνδυάζει την παράδοση με τις σύγχρονες τουριστικές υποδομές, προσφέροντας δεκάδες αρχαία και μεσαιωνικά μνημεία, παραδεισένιες, εύκολα προσβάσιμες, παραλίες, περιπετειώδη ορεινό όγκο, εκτεταμένη βλάστηση, εξαιρετική γαστρονομία και διασκέδαση για κάθε γούστο.
Για τις ομορφιές του νησιού και τις τουριστικές υποδομές θα συζητήσουν η Πηνελόπη και ο Γιάννης με τον δήμαρχο, ο οποίος θα τους αποκαλύψει όλους εκείνους τους λόγους που η Κως, κάθε χρόνο, προσελκύει περισσότερο από ένα εκατομμύριο επισκέπτες. Οι δυο παρουσιαστές θα αναζητήσουν όλες αυτές τις ομορφιές του νησιού για να τις απολαύσουν και να γνωρίσουν τον τόπο σπιθαμή προς σπιθαμή, αρχής γενομένης από τις ιαματικές πηγές στην τοποθεσία Θερμά. Η εν λόγω ακτή είναι καλυμμένη με μαύρα βότσαλα, ηφαιστειογενούς προέλευσης, με βαθιά κρυστάλλινα νερά και, τα μεγάλα βράχια που υψώνονται γύρω από την ακτή της, προσδίδουν μια πρωτόγνωρη μορφή.

Ύστερα από τα ιαματικά λουτρά, τις βουτιές στα ανοιχτά της θάλασσας και τις βόλτες με το ιστιοφόρο, οι δύο παρουσιαστές θα επισκεφτούν ένα οινοποιείο για να απολαύσουν ντόπια κρασιά, ενώ θα επιχειρήσουν να μαγειρέψουν, με τη βοήθεια των γυναικών του νησιού. Και όπως σε κάθε προορισμό τους, δεν αφήνουν ανεκμετάλλευτη την ευκαιρία να έρθουν σε επαφή με την πολιτισμική ιστορία του νησιού. Θα επισκεφτούν ένα παραδοσιακό σπίτι, όπου θα ενημερωθούν για τα παραδοσιακά ήθη και έθιμα. Και έπεται η επαφή με τη φύση: πρώτα μια βόλτα στο καταπράσινο δάσος της Πλάκας και μετά ιππασία στην παραλία. Στην Κω λειτουργούν έξι θεραπευτικά και αθλητικά κέντρα ιππασίας, τα οποία προσφέρουν εκδρομές με άλογα τόσο για αρχάριους όσο και για προχωρημένους αναβάτες, πάντα με επαγγελματίες οδηγούς.

Η Πηνελόπη και ο Γιάννης αφήνουν τα άλογα να ξεκουραστούν και ανεβαίνουν μέχρι το απροσδόκητο ορεινό χωριό της Ζιας, στα 846 μέτρα από τη θάλασσα. Αλλά αποζημιώθηκαν και με το παραπάνω: η πανοραμική θέα προς την Κάλυμνο, την Ψέριμο και τα παράλια της Τουρκίας, τα καθηλωτικά ηλιοβασιλέματά του, τα γραφικά δρομάκια του, τα καλαίσθητα σπίτια του και οι παραδοσιακές νοστιμιές, που μπορεί κανείς εδώ να απολαύσει, είναι οι κύριοι λόγοι που καθιστούν το χωριό έναν must προορισμό, ακόμα και για μια μονοήμερη εξόρμηση. Και στο τέλος της ημέρας, γάμος γίνεται. Παραδοσιακός, νησιώτικος γάμος. Και είμαστε όλοι καλεσμένοι. Ο Γιάννης θα ξυρίσει τον γαμπρό και η Πηνελόπη θα συνοδεύσει εν πλω τη νύφη. Και το γλέντι τώρα αρχίζει…
Όπως και να το δεις, η Κως έχει πολλά πρόσωπα να σου συστήσει. Είναι φιλόξενη, φιλική, ήρεμη, επικοινωνιακή, αδέσμευτη, φυσιολατρική, παραδοσιακή και σύγχρονη. Δεν θα σταματήσει να εκπλήσσει ποτέ.

	Ψυχαγωγία / Εκπομπή 
	WEBTV ERTflix 



09:30  |   Van Life - Η Ζωή Έξω  (E)    

Πρωτότυπη σειρά επεισοδίων που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση. 
«Group Therapy» 
Παρά τις προσπάθειες που καταβάλλει η παραγωγή της εκπομπής προκειμένου να επανέλθει η εμπιστοσύνη και η ομόνοια στην ομάδα, οι καβγάδες έχουν γίνει πλέον καθημερινό φαινόμενο. Αναζητώντας λύση στο πρόβλημα, οι vanlifers επιστρέφουν στον Όλυμπο προκειμένου να επισκεφθούν έναν ξενώνα – καταφύγιο στο χωριό Συκαμινέα. Εκεί θα κάνουν θεραπευτική ιππασία με άλογα που ζουν ελεύθερα στη φύση! 
Πρόκειται για μια υπέροχη δραστηριότητα που βοηθά το άτομο να φτάσει πιο κοντά στην αυτογνωσία ενώ ενισχύει το αίσθημα της εμπιστοσύνης. Το κάθε μέλος της παρέας θα δεθεί με ένα διαφορετικό άλογο, θα το γνωρίσει, θα το ιππεύσει, θα το φροντίσει και μέσα από αυτή την εμπειρία θα συνειδητοποιήσει πράγματα για τον ίδιο του τον εαυτό. Τι θα σημάνει όμως αυτή η διαδικασία για τις μεταξύ τους σχέσεις και για το μέλλον της εκπομπής; 

10:00  |   Ιρλανδικό Ταξίδι Γεύσης (Α' ΤΗΛΕΟΠΤΙΚΗ ΜΕΤΑΔΟΣΗ)   
(The Big Irish Food Tour)
Η διάσημη σεφ Άννα Χο, που γεννήθηκε στο Δουβλίνο, είναι παθιασμένη με την ιρλανδική κουζίνα. Έπειτα από σχεδόν 20 χρόνια στο Λονδίνο, επιστρέφει στην πατρίδα της για το «The Big Irish Food Tour» — μια γευστική εξερεύνηση, με γλυκά και αλμυρά εδέσματα της μοναδικής κουλτούρας και κουζίνας του Σμαραγδένιου Νησιού.
Επεισόδιο 14: «Κομητεία Τιπερέρι με την Ούνα Χίλι» 
Η Άννα ταξιδεύει στο Τιπερέρι, το αγροτικό κέντρο της Ιρλανδίας, για να συναντήσει την περήφανη ντόπια ποπ-σταρ Ούνα Χίλι. Η Άννα θέτει στον εαυτό της την πρόκληση να προσθέσει μια πινελιά υψηλής γαστρονομίας στο παραδοσιακό ιρλανδικό μαύρο λουκάνικο, ενώ η Ούνα ανταλλάσσει τη λάμψη της σκηνής με τη στολή μελισσοκόμου, καθώς οι δύο τους βοηθούν στη συλλογή μελιού από την αυτόχθονη μαύρη μέλισσα.

Επεισόδιο 15: «Κομητεία Λάουθ με τον Σέιν Γουόρντ»
Ο Σέιν Γουόρντ έχει αναλάβει την αποστολή να ανακαλύψει τις ρίζες του ως Ιρλανδός Ταξιδευτής στην όμορφη κομητεία Λάουθ. Ευτυχώς, η Άννα γνωρίζει τον κατάλληλο άνθρωπο, οπότε συνοδεύει τον Σέιν να γνωρίσει έναν από τους τελευταίους επιζώντες τενεκετζήδες στην Ιρλανδία, για να μάθει περισσότερα για τον πολιτισμό των Τράβελερ.
Στη συνέχεια, η Άννα χώνει τον Σέιν για τα καλά στη δουλειά, βάζοντάς τον να μαζέψει λάχανα, πριν κατευθυνθούν προς την κουζίνα.


	Ψυχαγωγία / Ελληνική σειρά 
	WEBTV ERTflix 



11:00  |   Ζακέτα Να Πάρεις  (E)    
Υπότιτλοι για K/κωφούς και βαρήκοους θεατές 
Κωμική σειρά μυθοπλασίας.
Επεισόδιο 6: «Δεν υπάρχει Σωτηρία» 
Η Αριστέα δεν μπορεί να δεχτεί τον χωρισμό του Ευθύμη. Όσο δεν της λέει τι έχει γίνει, η φαντασία της οργιάζει και κάποια γεγονότα τα ερμηνεύει όπως θέλει. Σίγουρη πως ο Ευθύμης δεν έχει ξεπεράσει τον χωρισμό και θέλει επανασύνδεση, καταστρώνει σχέδιο για να τον φέρει ξανά κοντά με τη Σωτηρία. Το ίδιο σχέδιο όμως έχουν κι ο Λουκάς με τον Μάνο και φυσικά δεν την ενημερώνουν. 
Όταν η πρώτη «τυχαία» συνάντηση που στήνει η Αριστέα για τον Ευθύμη και τη Σωτηρία δεν πετυχαίνει, τα αγόρια έχουν έτοιμη τη δική τους και της Αριστέας της κακοφαίνεται που μπαίνουν στα χωράφια της. Παρόλα αυτά, δέχεται γιατί πάντα ελπίζει στην επανασύνδεση του ζευγαριού. Ο χωρισμός όμως έχει ανοίξει άλλους δρόμους στο πρώην ζευγάρι και η Σωτηρία δεν έχει πει ακόμα την τελευταία της κουβέντα.

12:00  |   Ειδήσεις - Αθλητικά - Καιρός 

Παρουσίαση: Μαριάννα Πετράκη 

	Ταινίες 
	WEBTV 



13:00  |  Ελληνική Ταινία   
Υπότιτλοι για K/κωφούς και βαρήκοους θεατές 
«Ο Λεφτάς»
Κωμωδία, παραγωγής 1958
Διάρκεια: 90'

Υπόθεση: Ένας φτωχός τύπος, ο Θεοδόσης Μέντικας που ζει σε μια λαϊκή γειτονιά της Αθήνας, διατηρεί μια «τέντα θαυμάτων» σε λούνα παρκ. Μια μέρα μαθαίνει από κάποιον δικηγόρο ότι κληρονόμησε τον αδελφό του, χρόνια ξενιτεμένο στην Αφρική. Το χαρμόσυνο νέο τον κάνει να πουλήσει την τέντα του και να αλλάξει τρόπο ζωής, παρασύροντας και τον ανιψιό του Νάσο, τεχνίτη αυτοκινήτων και ερωτευμένο με τη Μαίρη, κόρη του φίλου του, επίσης ανθρώπου του λούνα παρκ, Μίχου Ντέρμα. 
Με δανεικά από έναν τοκογλύφο, θείος και ανιψιός ξεφαντώνουν με τη Λούση και την Μπέμπη, οι οποίες έχουν βάλει στο μάτι τα λεφτά τους. Όμως, μια δεύτερη διαθήκη, που καθιστά κληρονόμο τον Ντέρμα, απομακρύνει τις δύο συμφεροντολόγες, ενώ ο Ντέρμας αποδεικνύεται άνθρωπος-μάλαμα, δίνοντας στον Θεοδόση τα χρήματα που του ανήκουν. Όσο για τη Μαίρη, είναι πρόθυμη να συγχωρέσει μια στιγμή αδυναμίας στον Νάσο, επειδή τον αγαπά αληθινά.
Παίζουν: Βασίλης Αυλωνίτης, Γιώργος Καμπανέλλης, Σμαρούλα Γιούλη, Νίκος Φέρμας, Θάνος Τζενεράλης, Νίκος Ματθαίου, Λαυρέντης Διανέλλος, Σάσα Ντάριο, Μπεάτα Ασημακοπούλου, Γιώργος Γαβριηλίδης κ.ά.
Σκηνοθεσία: Νίκος Τσιφόρος
Σενάριο: Πολύβιος Βασιλειάδης

14:45  |   Η Μαρία που Έγινε Κάλλας  (E)    
Υπότιτλοι για K/κωφούς και βαρήκοους θεατές 
Κοινωνική-βιογραφική σειρά.
Επεισόδιο 10ο: «Μέχρι την Άκρη της Γης» (τελευταίο επεισόδιο) 
Αθήνα, 1945. Η Μαρία πιάνει δουλειά, ως διερμηνέας, στο Βρετανικό Αρχηγείο. Εκεί γνωρίζει τον Ρέυ, έναν Ιρλανδό αξιωματικό. Η Μαρία θέλει μεγάλη οικογένεια με πολλά παιδιά, ενώ ο Ρέυ προβληματίζεται αν το ταλέντο της Μαρίας μπορεί να στριμωχτεί σε ρόλο νοικοκυρούλας.
Ο πατέρας τους, καλεί τη Μαρία και την Τζάκι στην Αμερική κρυφά από τη μητέρα τους. Η Τζάκι αποκαλύπτει στη Λίτσα το σχέδιό τους, κάνοντας τη Μαρία έξαλλη. Η μια αδελφή στρέφεται κατά της άλλης.

	Ταινίες 
	WEBTV GR ERTflix 



15:45  |   Ξένη Ταινία     

«Ο Άνθρωπος των Δύο Αιώνων» 
(Bicentennial Man) 

Ρομαντικό δράμα επιστημονικής φαντασίας, συμπαραγωγής Γερμανίας - ΗΠΑ 1999.
Διάρκεια: 120'

Υπόθεση: Ποιος είπε ότι τα ρομπότ και οι υπολογιστές δεν θα μπορούσαν ποτέ να έχουν την ικανότητα να νιώσουν συναισθήματα, δημιουργικότητα ή αγάπη; Πρόκειται για μια αέναη αναζήτηση για ένα ανδροειδές που ονομάζεται Άντριου, το οποίο κατά τα άλλα αναφέρεται ως ρομπότ NDR-114, που αγοράστηκε ως οικιακή συσκευή από τον Ρίτσαρντ Μάρτιν για την οικογένειά του. 
Οι Μάρτιν, συμπεριλαμβανομένων των δύο θυγατέρων και της εγγονής τους, αντιμετωπίζουν τον Άντριου ως πραγματικό πρόσωπο, αλλά η αυξανόμενη δημιουργικότητα και συμπόνια του τους κάνει να αναρωτιούνται: Είναι ο Άντριου απλά καλά προγραμματισμένος ή μήπως γίνεται άνθρωπος; 
Κατά τη διάρκεια δύο αιώνων, ο Άντριου ξεκινά ένα ταξίδι αυτογνωσίας για να ανακαλύψει τι σημαίνει να είσαι άνθρωπος, συμπεριλαμβανομένων των ελαττωμάτων, των αδυναμιών και της θνητότητας που είναι εγγενείς στα πλάσματα της Γης.

Η ταινία ήταν υποψήφια για Όσκαρ Καλύτερου Μακιγιάζ το 2000.
Πρωταγωνιστούν: Ρόμπιν Γουίλιαμς, Σαμ Νιλ, Έμπεθ Ντάβιτζ, Γουέντι Κρούσον, Όλιβερ Πλατ,Τζον Μάικλ Χίγκινς
Σκηνοθεσία: Κρις Κολόμπους
Σενάριο: Ίσαακ Ασίμοβ, Ρόμπερτ Σίλβερμπεργκ, Νίκολας Καζάν

18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Στέλλα Στυλιανού 

	Ψυχαγωγία / Σειρά 
	WEBTV GR 



19:00  |   Οι Περιπέτειες του Ηρακλή Πουαρό  - Γ' ΚΥΚΛΟΣ   
(Agatha Christie’s Poirot ) 

Αστυνομική - δραματική σειρά μυστηρίου, συμπαραγωγής Ηνωμένου Βασιλείου – ΗΠΑ

«Φόνος στον χορό των μεταμφιεσμένων» (The Affair of the Victory Ball) 
Ο Επιθεωρητής Πουαρό μαζί με τον φίλο του Χέιστινγκς πηγαίνουν σε χορό μεταμφιεσμένων. Κατά τη διάρκεια της εκδήλωσης, ένας από τους καλεσμένους βρίσκεται μαχαιρωμένος μέχρι θανάτου κι άλλος ένας υποκύπτει από υπερβολική δόση ναρκωτικών την επόμενη μέρα.


	Ταινίες 
	WEBTV GR 



20:10  |   Ελληνική Ταινία   

«Ο σπαγγοραμμένος» 

Κωμωδία, παραγωγής 1967
Διάρκεια: 84' 
Υπόθεση: Ο Λάμπρος, ένας συνετός αν και κάπως σφιχτοχέρης νοικοκύρης, δώδεκα χρόνια παντρεμένος με τη Βέτα, αποφασίζει ένα βράδυ να το ρίξει έξω, παρασυρμένος από τον γλεντζέ συνέταιρό του που πρόκειται να βγει με την Ελληνοβραζιλιάνα φιλενάδα του Λίντα και την Ελληνοαμερικανίδα φίλη της Έβελιν. Όμως η Έβελιν, με την οποία κυριολεκτικά ξεφάντωσε, δεν ήταν παρά η Βαγγελίτσα, μια μακρινή εξαδέλφη της συζύγου του, που μόλις είχε έρθει από την Αμερική. Την επομένη, όταν τους επισκέπτεται η Έβελιν, αποκαλύπτεται η αλήθεια και εκείνη βρίσκει την ευκαιρία να αλλάξει τη ζωή της Βέτας. 

Κινηματογραφική διασκευή της θεατρικής κωμωδίας των Αλέκου Σακελλάριου και Χρήστου Γιαννακόπουλου «Ένα βότσαλο στη λίμνη». Το έργο πρωτοεμφανίστηκε στην κινηματογραφική εκδοχή του το 1952 με τον Βασίλη Λογοθετίδη στον πρωταγωνιστικό ρόλο και την Ίλυα Λιβυκού ως το «βότσαλο της ήρεμης οικογενειακής λίμνης». 

Παίζουν: Λάμπρος Κωνσταντάρας, Τζένη Ρουσσέα, Κατερίνα Γιουλάκη, Ανδρέας Μπάρκουλης, Μαρία Μπονέλλου, Νάσος Κεδράκας, Δήμητρα Ζέζα
Σενάριο: Αλέκος Σακελλάριος 
Σκηνοθεσία: Κώστας Καραγιάννης 
Μουσική: Γιώργος Κατσαρός
Τραγούδι: Πόλυ Πάνου


	Ταινίες 
	WEBTV GR ERTflix 



22:00  |   Ξένη Ταινία 


	Ψυχαγωγία 
	WEBTV GR ERTflix 



23:45  |   Εκτός Σχεδίου  (E)    
Το «Εκτός Σχεδίου» επιχειρεί να αναδείξει με πρωτοποριακό τρόπο την τέχνη της κωμωδίας και του αυτοσχεδιασμού. Πρόκειται για μια ζωντανή εκπομπή, γυρισμένη μπροστά σε κοινό και χωρίς προκαθορισμένο σενάριο, όπου οι ηθοποιοί λαμβάνουν απρόβλεπτες οδηγίες μέσω ακουστικού από τον σκηνοθέτη Κωνσταντίνο Μαρκουλάκη, ο οποίος καθοδηγεί την πλοκή σε πραγματικό χρόνο, με τις οδηγίες να γίνονται γνωστές και στο κοινό μέσω υποτίτλων.
Η δράση εκτυλίσσεται σε ένα σκηνικό-σπίτι της stand up comedian Ήρας Κατσούδα, με πρωταγωνιστές τους Γιάννη Σαρακατσάνη, Μπάμπη Γαλιατσάτο, Μελίνα Λεφατζή, Λευτέρη Παπακώστα και Φωτεινή Μπαξεβάνη, οι οποίοι καλούνται να αυτοσχεδιάσουν σε απρόβλεπτες και κωμικές καταστάσεις.
Κάθε εβδομάδα, το καστ υποδέχεται και καλεσμένους-έκπληξη από διαφορετικούς χώρους, που εμφανίζονται συνήθως με το πραγματικό τους όνομα.
Το «Εκτός Σχεδίου», βασισμένο στο γερμανικό format «Schillerstrasse» και παραγωγής Foss Productions, αποτελεί μία από τις πιο καινοτόμες κωμικές προτάσεις.

«Ο Μυθομανής» 
Σε αυτό το επεισόδιο του «Εκτός Σχεδίου», η άφιξη ενός παλιού φίλου της Φωτεινής φέρνει μαζί της ένα απίστευτο χάος από εξωφρενικές ιστορίες, υπερβολές και αμφισβητήσιμες αλήθειες, χωρίζοντας την παρέα στα δύο!
Ο επισκέπτης είναι ο άνθρωπος που τα έχει ζήσει όλα: από επικίνδυνες αποστολές διάσωσης μέχρι κολλητή παρέα με χολιγουντιανούς σταρ.
Η Φωτεινή, η Μελίνα και κυρίως ο Γιάννης μαγεύονται από τις αφηγήσεις του και τον αντιμετωπίζουν σαν το απόλυτο είδωλο. Αντίθετα, η Ήρα και ο Λευτέρης αρνούνται να πιστέψουν έστω και μία λέξη και αναλαμβάνουν να «ξεμπροστιάσουν» τον μυθομανή καλεσμένο.
Στον απολαυστικό ρόλο του φίλου που έχει κάνει το ψέμα... τέχνη, ο ένας και μοναδικός Φώτης Σεργουλόπουλος!
Με καταιγιστικό ρυθμό και ασταμάτητο αυτοσχεδιασμό, το «Εκτός Σχεδίου» σατιρίζει την ανάγκη μας να εντυπωσιάζουμε, αλλά και την ευκολία με την οποία... όλοι θέλουμε τελικά να πιστέψουμε σε ένα καλό παραμύθι!

Σκηνοθεσία: Δημήτρης Σταματόπουλος
Σκηνογράφος: Ράνια Γερογιάννη
Διευθυντής Φωτογραφίας: Βασίλης Μουρίκης
Content Director – Αρχισυνταξία: Κατερίνα Κουμπή
Line Producer: Αθηνά Ζώτου
Producer: Στέλιος Κοτιώνης
Executive Producer: Μαριλένα Χαραλαμποπούλου
Παραγωγή: ΕΡΤ 


	Ταινίες 
	WEBTV GR ERTflix 



00:50  |   Ξένη Ταινία 
















ΠΡΟΓΡΑΜΜΑ  ΚΥΡΙΑΚΗΣ  02/08/2026


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Εκπομπή 
	WEBTV ERTflix 



02:40  |   Χωρίς Πυξίδα –  Β' ΚΥΚΛΟΣ (E)    



	Ψυχαγωγία / Εκπομπή 
	WEBTV ERTflix 



03:30  |   Van Life - Η Ζωή Έξω  (E)    



	Ψυχαγωγία / Ελληνική σειρά 
	WEBTV ERTflix 



04:00  |   Ζακέτα Να Πάρεις  (E)    


	Ψυχαγωγία / Ελληνική σειρά 
	WEBTV GR ERTflix 



05:00  |   Η Μαρία που Έγινε Κάλλας  (E)    


	Ντοκιμαντέρ 
	WEBTV GR ERTflix 



05:50  |   Ξένο Ντοκιμαντέρ  (E)    

	Ντοκιμαντέρ 
	WEBTV GR ERTflix 



06:45  |   Τελευταίες Διαδρομές   
(Along Ancient Tracks) 

Σειρά ντοκιμαντέρ 5 ωριαίων επεισοδίων, παραγωγής Γερμανίας 2023.

Ανακαλύψτε τους κρυμμένους θησαυρούς των παλαιών σιδηροδρομικών διαδρομών της Ευρώπης σε αυτήν τη συναρπαστική σειρά ντοκιμαντέρ. Ξεκινήστε ένα μαγευτικό ταξίδι στα γραφικά τοπία της Ρουμανίας, της Βουλγαρίας και της Αλβανίας, καθώς εμβαθύνουμε στην πλούσια ιστορία αυτών των παλαιών σιδηροδρομικών γραμμών και συναντάμε τους ανθρώπους των οποίων οι ζωές είναι στενά συνυφασμένες με αυτές.

Τα παλαιά τρένα διασχίζουν αυτές τις απομακρυσμένες περιοχές εδώ και δεκαετίες, περνώντας μέσα από απότομα βουνά, γραφικά χωριά και ανέγγιχτη άγρια φύση. Αρκετές φορές βρέθηκαν στα πρόθυρα να κλείσουν, αλλά ο τοπικός πληθυσμός συνεχίζει να αγωνίζεται για τη διατήρησή τους.

Παραγωγή: Loupe Filmproduktion

Επεισόδιο 1: «Τα Τελευταία Τρένα της Αλβανίας» (Albania's Last Trains)
Αν επιβιβαστείτε σε τρένο στην Αλβανία, πρέπει να αποβιβαστείτε επίσης στην Αλβανία. Οι ταξιδιώτες δεν μπορούν να φτάσουν στο βαλκανικό κράτος με τρένο. Το μικρό, σιδηροδρομικό δίκτυο μονής γραμμής της Αλβανίας έχει βρεθεί συχνά στο χείλος της εξαφάνισης - τα τρένα φαίνονται πολύ αργά, πολύ περιπετειώδη και πολύ παλιά. Αλλά προς το παρόν εξακολουθούν να λειτουργούν και να κάνουν περιπετειώδεις στάσεις στη Ρογκοζίνα, τη Λούσνια ή το Πεκίν. Τα πρώην σοβιετικά βαγόνια περνούν από λαμπερές λίμνες, απέραντες ακτογραμμές και διατρέχουν καταπράσινες ορεινές κοιλάδες. Η ταινία σας ταξιδεύει σε όλη τη χώρα με ταχύτητα 40 χλμ/ώρα και αφηγείται ιστορίες μέσα και κατά μήκος της σιδηροδρομικής γραμμής, στις τελευταίες σιδηροδρομικές γραμμές της Αλβανίας που εξακολουθούν να λειτουργούν σήμερα.


	Ψυχαγωγία / Ελληνική σειρά 
	WEBTV ERTflix 



07:30  |   Χαιρέτα μου τον Πλάτανο - Γ' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Κωμική οικογενειακή σειρά, παραγωγής 2020.
Το μικρό ανυπότακτο χωριό, που ακούει στο όνομα Πλάτανος, έχει φέρει τα πάνω κάτω και μέχρι και οι θεοί του Ολύμπου τσακώνονται εξαιτίας του, κατηγορώντας τον σκανδαλιάρη Διόνυσο ότι αποτρέλανε τους ήδη ζουρλούς Πλατανιώτες, «πειράζοντας» την πηγή του χωριού. 
Τι σχέση έχει, όμως, μια πηγή με μαγικό νερό, ένα βράδυ της Αποκριάς που οι Πλατανιώτες δεν θέλουν να θυμούνται, ένα αυθεντικό αβγό Φαμπερζέ κι ένα κοινόβιο μ’ έναν τίμιο εφοριακό και έναν… ψυχοπαθή; 
Οι Πλατανιώτες θα βρεθούν αντιμέτωποι με τον πιο ισχυρό εχθρό απ’ όλους: το παρελθόν τους και όλα όσα θεωρούσαμε δεδομένα θα έρθουν τούμπα: οι καλοί θα γίνουν κακοί, οι φτωχοί πλούσιοι, οι συντηρητικοί προοδευτικοί και οι εχθροί φίλοι!

Ο άνθρωπος που αδικήθηκε στο παρελθόν από τους Πλατανιώτες θα προσπαθήσει να κάνει ό,τι δεν κατάφεραν οι προηγούμενοι... να εξαφανίσει όχι μόνο τον Πλάτανο και τους κατοίκους του, αλλά ακόμα και την ιδέα πως το χωριό αυτό υπήρξε ποτέ πραγματικά. Η Νέμεσις θα έρθει στο μικρό χωριό μας και η τελική μάχη θα είναι η πιο ανελέητη απ’ όλες! 
Η τρίτη σεζόν θα βουτήξει στο παρελθόν, θα βγάλει τους σκελετούς από την ντουλάπα και θα απαντήσει, επιτέλους, στο προαιώνιο ερώτημα: Τι φταίει και όλη η τρέλα έχει μαζευτεί στον Πλάτανο; Τι πίνουν οι Πλατανιώτες και δεν μας δίνουν;

Επεισόδιο 5ο 
Ο Σώτος πρέπει να πείσει το κοινόβιο, πως είναι ένας φωτισμένος γκουρού που έχει πολλά να προσφέρει, κυρίως όμως πρέπει να πείσει τη Σύλβια, που έχει αρχίσει να υποψιάζεται πως ο «δάσκαλος» τους έχει μαύρα μεσάνυχτα. 
Ο Θύμιος, ένας παλιός Πλατανιώτης, που έριξε μαύρη πέτρα πίσω του, επιστρέφει έτοιμος να αναλάβει το καφενείο και να πιάσει την κόντρα του με τον Χαραλάμπη... απ’ την αρχή. 
Η Βαλέρια και η Αγγέλα ψάχνουν τρόπους να πιάσουν την καλή, ενώ ο Θοδωρής ψάχνει τη δύναμη να μην ξαναπέσει στον έρωτα της πρώην παπαδιάς μας. 
Ο Πετράν θα βρεθεί στο σωστό μέρος την κατάλληλη στιγμή και θα κερδίσει την εμπιστοσύνη του Παναγή, που θα τον συμπαθήσει αμέσως, σε αντίθεση με την Κατερίνα που θα του χώσει ένα ξεγυρισμένο χαστούκι που θα θυμάται για καιρό!

Επεισόδιο 6ο
Η μέρα της Κατερίνας πάει από το κακό στο χειρότερο, αφού ο Παναγής φέρνει τον νέο του φίλο στο σπίτι χωρίς να την ειδοποιήσει, και το Κατερινιώ μας τούς υποδέχεται με αμφίεση... σέξι κι όποιος αντέξει. Οι κάτοικοι του κοινοβίου, πάλι, έχουν μπει για τα καλά στο μάτι του Χαραλάμπη, που μπορεί μέχρι τώρα να τους κατηγορούσε για πταίσματα, αλλά έχει αλλάξει λέβελ και είναι σίγουρος πια ότι είναι κλέφτες. Ο Σίμος βρίσκει δυο τεστ εγκυμοσύνης στο κομμωτήριο και η φαντασία του... οργιάζει. Την ίδια ώρα, η Βαλέρια και η Αγγέλα βάζουν σε εφαρμογή το σχέδιο «Θαυμαζόλ», μιας και τα θαύματα φαίνεται πως «πουλάνε» πολύ στο χωριό. Το πολύτιμο αβγό συνεχίζει να αγνοείται και ο εγκέφαλος της κλοπής παθαίνει ταράχουλο όταν ακούει τη λέξη «Πλάτανος».

Σκηνοθεσία: Ανδρέας Μορφονιός
Σκηνοθέτες μονάδων: Θανάσης Ιατρίδης, Κλέαρχος Πήττας
Διάλογοι: Αντώνης Χαϊμαλίδης, Ελπίδα Γκρίλλα, Αντώνης Ανδρής
Επιμέλεια σεναρίου: Ντίνα Κάσσου
Σενάριο-Πλοκή: Μαντώ Αρβανίτη
Σκαλέτα: Στέλλα Καραμπακάκη
Εκτέλεση παραγωγής: Ι. Κ. Κινηματογραφικές & Τηλεοπτικές Παραγωγές Α.Ε.

Πρωταγωνιστούν: Τάσος Κωστής (Χαραλάμπης), Πηνελόπη Πλάκα (Κατερίνα), Θοδωρής Φραντζέσκος (Παναγής), Θανάσης Κουρλαμπάς (Ηλίας), Τζένη Μπότση (Σύλβια), Θεοδώρα Σιάρκου (Φιλιώ), Βαλέρια Κουρούπη (Βαλέρια), Μάριος Δερβιτσιώτης (Νώντας), Τζένη Διαγούπη (Καλλιόπη), Πηνελόπη Πιτσούλη (Μάρμω), Γιάννης Μόρτζος (Βαγγέλας), Δήμητρα Στογιάννη (Αγγέλα), Αλέξανδρος Χρυσανθόπουλος (Τζώρτζης), Γιωργής Τσουρής (Θοδωρής), Τζένη Κάρνου (Χρύσα), Μιχάλης Μιχαλακίδης (Κανέλλος), Αντώνης Στάμος (Σίμος), Ιζαμπέλλα Μπαλτσαβιά (Τούλα)

Οι νέες αφίξεις στον Πλάτανο είναι οι εξής: Γιώργος Σουξές (Θύμιος), Παύλος Ευαγγελόπουλος (Σωτήρης Μπομπότης), Αλέξανδρος Παπαντριανταφύλλου (Πέτρος Μπομπότης), Χρήστος Φωτίδης (Βάρσος Ανδρέου), Παύλος Πιέρρος (Βλάσης Πέτας) 

	Ντοκιμαντέρ / Ταξίδια 
	WEBTV 



09:15  |   Ταξιδεύοντας με τη Μάγια  (E)    

Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.
«Τοσκάνη» 
Στην Τοσκάνη, έναν από τους πιο πολιτισμένους τόπους του πλανήτη μάς μεταφέρει αυτή τη φορά το «Ταξιδεύοντας». 
Η Μάγια Τσόκλη αρχίζει την επίσκεψή της στο λίκνο της Αναγέννησης από την περιοχή του Πράτο, του διασημότερου υφαντουργικού κέντρου της Ιταλίας. Σ’ ένα μαγευτικό κτήμα, ο Τζουλιάνο Γκόρι διατηρεί μία από τις σημαντικότερες συλλογές σύγχρονης Τέχνης της Ευρώπης.
Το ταξίδι θα συνεχιστεί στην αμπελο-οινική περιοχή του Κιάντι, όπου η οικογένεια Αντινόρι έχει αναπτύξει τις οινοπαραγωγικές της δραστηριότητες. Στην ίδια περιοχή είναι εγκατεστημένη και η Ελληνίδα οινοπαραγωγός Κοραλία Πινιατέλι που φιλοξενεί τη Μάγια στον εξαιρετικό ξενώνα της που κάποτε υπήρξε μεσαιωνικό μοναστήρι. Μαζί θα επισκεφθούν τη Σιένα που φημίζεται για τη γιορτή του Πάλιο και το ταξίδι στην Τοσκάνη θα συνεχιστεί στα παλιά λημέρια των Ετρούσκων με άξιο ξεναγό τον ανταποκριτή της ΕΡΤ στην Ιταλία, Δημήτρη Δεληολάνη.

Παρουσίαση - έρευνα - κείμενα: Μάγια Τσόκλη
Σκηνοθεσία - διεύθυνση φωτογραφίας: Χρόνης Πεχλιβανίδης
Μοντάζ: Ηρώ Βρετζάκη 

	Ταινίες 
	WEBTV GR 



10:15  |   Ελληνική Ταινία   
Υπότιτλοι για K/κωφούς και βαρήκοους θεατές 

«Ερωτικά παιχνίδια»
Κωμωδία, παραγωγής 1960
Διάρκεια: 87' 
Υπόθεση: Ο ανοιχτόκαρδος Μάνος αντιμετωπίζει με ειρωνική συγκατάβαση τις παραξενιές της κόρης του Τζένης, η οποία βρίσκει τα αγόρια της ηλικίας της ανώριμα και σαχλά. Η κατάσταση περιπλέκεται μόλις η κοπέλα γνωρίσει τον Αλέκο, έναν συνομήλικό της που μεταμφιέζεται σε γοητευτικό σαραντάρη για να τη συγκινήσει. Όταν το κατορθώνει, συνειδητοποιεί ότι πρέπει να εξοβελίσει τον ψεύτικο εαυτό του και να την ξανακερδίσει ως εικοσιπεντάρης. 

Παίζουν: Λάμπρος Κωνσταντάρας, Γιάννης Γκιωνάκης, Μίρκα Καλατζοπούλου, Γιώργος Πάντζας, Αλέκα Στρατηγού, Θανάσης Βέγγος, Νίκος Παπαναστασίου, Γιώργος Μπέλλος, Μιρέλλα Τσάρου, Όλγα Τουρνάκη, Τίτα Καλλιγεράκη, Μαρίνα Πεφάνη, Ζαννίνο, Πόπη Πόλλυ (τραγούδι), Τρίο Τέμπο (τραγούδι)

Σκηνοθεσία: Γιώργος Θεοδοσιάδης 

Σενάριο: Ναπολέων Ελευθερίου 


	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

Παρουσίαση: Στέλλα Στυλιανού 


	Ψυχαγωγία / Εκπομπή 
	WEBTV ERTflix 



13:00  |   Ό,τι Αξίζει  - Β' ΚΥΚΛΟΣ (E)    

Ένας άνθρωπος. Μια ιστορία. Ένα ταξίδι.
Η Ίνα Ταράντου σε μια τηλεοπτική πρόταση που υμνεί τον άνθρωπο, μετά την επιτυχημένη εκπομπή «Η Ζωή Αλλιώς» που αγαπήθηκε ιδιαίτερα από το κοινό.
Η εκπομπή «Ό,τι Αξίζει» με την Ίνα Ταράντου είναι ένα ξεχωριστό οδοιπορικό στις ψυχές, στις αξίες και στις ιστορίες που συνθέτουν τη συλλογική μνήμη του τόπου μας και έρχεται να μας θυμίσει ότι οι πιο όμορφες διαδρομές δεν βρίσκονται στους χάρτες αλλά στις ψυχές των ανθρώπων.
Δεν αναζητούμε τοπία. Αναζητούμε εκείνους που τα κρατούν ζωντανά. Άνθρωποι της καθημερινότητας, που με τις μικρές και μεγάλες τους μάχες, γίνονται καθρέφτες του τόπου και της εποχής τους. Οι αφανείς πρωταγωνιστές που κουβαλούν μέσα τους την Ιστορία, χωρίς ποτέ να τη διεκδικούν.
Η Ίνα Ταράντου, με σεβασμό και ευαισθησία, ακολουθεί αυτούς τους ανθρώπους-οδηγούς σε μια αφήγηση που δεν είναι απλώς καταγραφή, αλλά συμμετοχή. Το συνεργείο δεν κρύβεται, μπαίνει στο κάδρο, γίνεται μέρος της ιστορίας, χτίζει δεσμούς εμπιστοσύνης. Γιατί η αλήθεια δεν καταγράφεται από μακριά – μοιράζεται.
Το ταξίδι που αξίζει.
Κάθε επεισόδιο είναι μια υπενθύμιση: ότι όσα μένουν αθέατα, είναι συχνά τα πιο πολύτιμα. Οι λέξεις, οι πράξεις, ακόμα και οι σιωπές των ανθρώπων που ζουν με αξίες, δημιουργούν ένα παλίμψηστο ελπίδας και ανθρωπιάς.

 ΠΡΟΓΡΑΜΜΑ  ΔΕΥΤΕΡΑΣ  03/08/2026

«Ό,τι Αξίζει» είναι μια ωδή στον άνθρωπο, σε εκείνον που μένει, παλεύει, δημιουργεί και κρατά το φως αναμμένο σε κάθε γωνιά της Ελλάδας. Γιατί κάθε άνθρωπος κουβαλά μια ιστορία. Και κάθε ιστορία που αξίζει να ειπωθεί… ξεκινά από έναν άνθρωπο που αξίζει να τον ακούσεις.
«Χωριά του Βερμίου» 
Η εκπομπή «Ό,τι Αξίζει» ταξιδεύει στα γραφικά χωριά του Βερμίου, παρουσιάζοντας τους ανθρώπους που δίνουν ζωή στα βουνά και τις πεδιάδες της περιοχής. 
Ο Ξενοφώντας Σαραφίδης, μελισσοκόμος και αναζητητής ενός απλού τρόπου ζωής, μας ξεναγεί στον κόσμο της μέλισσας και της φύσης, αναδεικνύοντας τη βαθιά σύνδεση ανθρώπου και οικοσυστήματος. Μέσα από τις εμπειρίες του στο Άγιο Όρος και την καθημερινότητά του στο Βέρμιο, μας θυμίζει ότι η οικογένεια και η απλότητα είναι το απόλυτο νόημα της ζωής.
Ο Αντώνης Καραφούσιας, παραδοσιακός μουσικός και δάσκαλος κλαρίνου, φέρνει τη μουσική στα βουνά. Από τη φυσαρμόνικα μέχρι το πιάνο, η μουσική είναι τρόπος ζωής για εκείνον και την οικογένειά του.
Ο Αντώνης Μπένας από το Σέλι, κρατά ζωντανή την τοπική παράδοση μέσα από τη φροντίδα του καταστήματός του. Η ταβέρνα του είναι το μοναδικό καταφύγιο για τους κατοίκους, χειμώνα και καλοκαίρι, ένα μέρος όπου η κοινότητα νιώθει σαν στο σπίτι της.
Ο 93χρονος Σταύρος Πλατίτσας, θρύλος της ελληνικής χιονοδρομίας, μας ταξιδεύει από τα πρώτα αυτοσχέδια παιχνίδια στο χιόνι της Νάουσας μέχρι την ίδρυση του πρώτου χιονοδρομικού κέντρου στο Σέλι. Η ιστορία του είναι η ιστορία της τόλμης, της επιμονής και της αγάπης για το βουνό.
Ο Νίκος Δρίζης συνδέει την τεχνολογία με τη φύση, φέρνοντας τη ζωή πίσω στο Ξηρολίβαδο μέσα από ποδηλατάδες, πεζοπορίες και εκδηλώσεις που αναδεικνύουν την ομορφιά του τόπου και ενώνουν τους ανθρώπους γύρω από την κοινή τους αγάπη για το βουνό.
Η Άντζελα Κεχαγιά, νέα αγρότισσα στον κάμπο της Βέροιας, δεν μεγάλωσε στα χωράφια. Σπούδασε νηπιαγωγός, όμως η ζωή την έφερε στο χωριό του συζύγου της, σε μια οικογένεια αγροτών, όπου αποφάσισε να αφήσει την τάξη και να γνωρίσει από την αρχή τη ζωή της γης. Σήμερα φροντίζει μαζί με την οικογένειά της τις ροδακινιές, μαθαίνοντας καθημερινά πως η αγροτιά σημαίνει υπομονή, ρίσκο και μια βαθιά σχέση με τη φύση.
Η Γιάννα Πιλιτσίδου, δημιουργός θεματικών εκδηλώσεων, μετατρέπει την εποχή της ανθοφορίας σε μια ξεχωριστή εμπειρία, οργανώνοντας δράσεις μέσα στους ανθισμένους ροδακινώνες που φέρνουν τους επισκέπτες πιο κοντά στη φύση και τον τόπο.
Μια εκπομπή για τους ανθρώπους που αγαπούν τον τόπο τους, που σέβονται τη φύση και που μας δείχνουν πώς η ζωή στα χωριά του Βερμίου μπορεί να είναι πηγή έμπνευσης, γιορτής και αρμονίας.

Παρουσίαση: 'Ινα Ταράντου
Σκηνοθεσία: Μιχάλης Φελάνης
Οργάνωση Παραγωγής: Γιάννης Κωνσταντινίδης
Εκτέλεση Παραγωγής: ms ENTERTAINMENT
Line Production, Συντακτική επιμέλεια: Στελίνα Γκαβανοπούλου
Έρευνα: Νικολέτα Μακρή
Διεύθυνση φωτογραφίας: Παύλος Διδασκάλου
Μοντάζ: Γιώργος Παπαϊωάννου, Παύλος Παπαδόπουλος. Κώστας Κουράκος, Κώστας Χριστακόπουλος 

	Ψυχαγωγία / Ξένη σειρά 
	WEBTV GR ERTflix 



14:00  |   Σίνταρ Κόουβ – Α΄ ΚΥΚΛΟΣ   
(Cedar Cove) 

Ρομαντική-κοινωνική σειρά, συμπαραγωγής ΗΠΑ-Καναδά 2013

Βασισμένη στα μυθιστορήματα της Ντέμπι Μακόμπερ, η σειρά «Cedar Cove» σηματοδοτεί την πρώτη πρωταγωνιστική εμφάνιση της σταρ του Χόλιγουντ Άντι ΜακΝτάουελ σε τηλεοπτική σειρά.
Η Άντι ΜακΝτάουελ υποδύεται τη δικαστή Ολίβια Λόκχαρτ, μια γυναίκα που θεωρείται ο πυλώνας της κοινότητας στη γραφική παραθαλάσσια πόλη Σίνταρ Κόουβ, στις βορειοδυτικές Ηνωμένες Πολιτείες. Όπως όλοι, όμως, έτσι κι εκείνη καλείται να ισορροπήσει ανάμεσα στις επαγγελματικές και οικογενειακές της υποχρεώσεις, ενώ παράλληλα αναζητά την αγάπη και προσπαθεί να φροντίζει τον τόπο που αποκαλεί σπίτι της.
Επεισόδιο 1ο. Στο Σίνταρ Κόουβ, η δικαστής Ολίβια δέχεται μια μεγάλη επαγγελματική πρόταση, αλλά τελικά επιλέγει να μείνει στην πόλη που αγαπά.

Πρωταγωνιστούν: Άντι ΜακΝτάουελ, Ντίλαν Νιλ, Μπρέναν Έλιοτ, Γουάντα Κάνον, Σάρα Σμιθ, Πόλα Σο
Σκηνοθεσία: Μάικλ Σκοτ 


	Ψυχαγωγία / Σειρά 
	WEBTV ERTflix 



16:00  |   Τα Καλύτερά μας Χρόνια  - Α' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Οικογενειακή σειρά μυθοπλασίας.
Τα πιο νοσταλγικά, τα πιο αθώα και τρυφερά μας χρόνια, θα τα ζήσουμε, μέσα από τη συναρπαστική σειρά εποχής της Όλγας Μαλέα, με πρωταγωνιστές τον Μελέτη Ηλία και την Κατερίνα Παπουτσάκη.
Το καστ της σειράς μυθοπλασίας, που θα μας μεταφέρει στο κλίμα και στην ατμόσφαιρα των καλύτερων… τηλεοπτικών μας χρόνων, εκτός από γνωστούς πρωταγωνιστές, περιλαμβάνει και ηθοποιούς-έκπληξη, μεταξύ των οποίων κι ένας ταλαντούχος μικρός, που αγαπήσαμε μέσα από γνωστή τηλεοπτική διαφήμιση. Ο Μανώλης Γκίνης, στον ρόλο του βενιαμίν της οικογένειας Αντωνοπούλου, του οκτάχρονου Άγγελου, και αφηγητή της ιστορίας, θα μας ταξιδέψει στα τέλη της δεκαετίας του ’60, όταν η τηλεόραση έμπαινε δειλά-δειλά στα οικογενειακά σαλόνια.
Την τηλεοπτική οικογένεια, μαζί με τον Μελέτη Ηλία και την Κατερίνα Παπουτσάκη στους ρόλους των γονιών, συμπληρώνουν η Υβόννη Μαλτέζου, η οποία υποδύεται τη δαιμόνια γιαγιά Ερμιόνη, η Εριφύλη Κιτζόγλου ως πρωτότοκη κόρη και ο Δημήτρης Καπουράνης ως μεγάλος γιος. Μαζί τους, στον ρόλο της θείας της οικογένειας Αντωνοπούλου, η Τζένη Θεωνά.

Υπόθεση: Τέλη δεκαετίας του ’60: η τηλεόραση εισβάλλει δυναμικά στη ζωή μας -ή για να ακριβολογούμε- στο σαλόνι μας. Γύρω από αυτήν μαζεύονται κάθε απόγευμα οι οικογένειες και οι παρέες σε μια Ελλάδα που ζει σε καθεστώς δικτατορίας, ονειρεύεται ένα καλύτερο μέλλον, αλλά δεν ξέρει ακόμη πότε θα έρθει αυτό. Εποχές δύσκολες, αλλά και γεμάτες ελπίδα…
Ξεναγός σ’ αυτό το ταξίδι, ο οκτάχρονος Άγγελος, ο μικρότερος γιος μιας πενταμελούς οικογένειας -εξαμελούς μαζί με τη δαιμόνια γιαγιά Ερμιόνη-, της οικογένειας Αντωνοπούλου, που έχει μετακομίσει στην Αθήνα από τη Μεσσηνία, για να αναζητήσει ένα καλύτερο αύριο.
Η ολοκαίνουργια ασπρόμαυρη τηλεόραση φτάνει στο σπίτι των Αντωνόπουλων τον Ιούλιο του 1969, στα όγδοα γενέθλια του Άγγελου, τα οποία θα γιορτάσει στο πρώτο επεισόδιο.
Με τη φωνή του Άγγελου δεν θα περιπλανηθούμε, βέβαια, μόνο στην ιστορία της ελληνικής τηλεόρασης, δηλαδή της ΕΡΤ, αλλά θα παρακολουθούμε κάθε βράδυ πώς τελικά εξελίχθηκε η ελληνική οικογένεια στην πορεία του χρόνου. Από τη δικτατορία στη Μεταπολίτευση, και μετά στη δεκαετία του ’80. Μέσα από τα μάτια του οκτάχρονου παιδιού, που και εκείνο βέβαια θα μεγαλώνει από εβδομάδα σε εβδομάδα, θα βλέπουμε, με χιούμορ και νοσταλγία, τις ζωές τριών γενεών Ελλήνων.
Τα οικογενειακά τραπέζια, στα οποία ήταν έγκλημα να αργήσεις. Τα παιχνίδια στις αλάνες, τον πετροπόλεμο, τις γκαζές, τα «Σεραφίνο» από το ψιλικατζίδικο της γειτονιάς. Τη σεξουαλική επανάσταση με την 19χρονη Ελπίδα, την αδελφή του Άγγελου, να είναι η πρώτη που αποτολμά να βάλει μπικίνι. Τον 17χρονο αδερφό τους Αντώνη, που μπήκε στη Νομική και φέρνει κάθε βράδυ στο σπίτι τα νέα για τους «κόκκινους, τους χωροφύλακες, τους χαφιέδες». Αλλά και τα μικρά όνειρα που είχε τότε κάθε ελληνική οικογένεια και ήταν ικανά να μας αλλάξουν τη ζωή. Όπως το να αποκτήσουμε μετά την τηλεόραση και πλυντήριο…
«Τα καλύτερά μας χρόνια» θα ξυπνήσουν, πάνω απ’ όλα, μνήμες για το πόσο εντυπωσιακά άλλαξε η Ελλάδα και πώς διαμορφώθηκαν, τελικά, στην πορεία των ετών οι συνήθειές μας, οι σχέσεις μας, η καθημερινότητά μας, ακόμη και η γλώσσα μας.

Σκηνοθεσία: Όλγα Μαλέα
Σενάριο: Νίκος Απειρανθίτης, Κατερίνα Μπέη
Διεύθυνση φωτογραφίας: Βασίλης Κασβίκης
Production designer: Δημήτρης Κατσίκης
Ενδυματολόγος: Μαρία Κοντοδήμα
Casting director: Σοφία Δημοπούλου
Παραγωγοί: Ναταλί Δούκα, Διονύσης Σαμιώτης
Παραγωγή: Tanweer Productions
Πρωταγωνιστούν: Κατερίνα Παπουτσάκη (Μαίρη), Μελέτης Ηλίας (Στέλιος), Υβόννη Μαλτέζου (Ερμιόνη), Τζένη Θεωνά (Νανά), Εριφύλη Κιτζόγλου (Ελπίδα), Δημήτρης Καπουράνης (Αντώνης), Μανώλης Γκίνης (Άγγελος), Γιολάντα Μπαλαούρα (Ρούλα), Αλέξανδρος Ζουριδάκης (Γιάννης), Αλέξανδρος Δεδάκης (Λούης), Αμέρικο Μέλης (Χάρης), Ρένος Χαραλαμπίδης (Παπαδόπουλος), Νατάσα Ασίκη (Πελαγία), Μελίνα Βάμπουλα (Πέπη), Γιάννης Δρακόπουλος (παπα-Θόδωρας), Τόνια Σωτηροπούλου (Αντιγόνη), Ερρίκος Λίτσης (Νίκος), Μιχάλης Οικονόμου (Δημήτρης), Γεωργία Κουβαράκη (Μάρθα), Αντώνης Σανιάνος (Μίλτος), Μαρία Βοσκοπούλου (Παγιέτ), Mάριος Αθανασίου (Ανδρέας), Νίκος Ορφανός (Μιχάλης), Γιάννα Παπαγεωργίου (Μαρί Σαντάλ), Αντώνης Γιαννάκος (Χρήστος), Ευθύμης Χαλκίδης (Γρηγόρης), Δέσποινα Πολυκανδρίτου (Σούλα), Λευτέρης Παπακώστας (Εργάτης 1), Παναγιώτης Γουρζουλίδης (Ασφαλίτης), Γιώργος Ξούλος (Ντέμης). 

Επεισόδιο 33ο: «Παλιόκαιρος»
Το 1972 μπαίνει με παλιόκαιρο και η οικογένεια των Αντωνόπουλων προσπαθεί με κόπο να αναθερμάνει τις σχέσεις μεταξύ των μελών της. Κάτι όχι ιδιαίτερα εύκολο, καθώς οι εξελίξεις τρέχουν και οι ανατροπές διαδέχονται η μια την άλλη, με δυο ξανθιές τρίχες στο κοστούμι του Στέλιου να βάζουν στη Μαίρη υποψίες για τρίτο πρόσωπο μέσα στον γάμο τους. Την ίδια στιγμή, μια συνταρακτική αποκάλυψη για τον Αποστόλη φέρνει τα πάνω κάτω στη σχέση του με τη Νανά, ενώ η γυναικεία αλληλεγγύη σπρώχνει τη Ρούλα να δώσει στην Ελπίδα πολύτιμες πληροφορίες για το πού γυρνάει ο «Μάι Ντάρλινγκ» τα βράδια. Μέσα σε όλη αυτήν την μπόρα, ο Άγγελος ξυπνάει μια μέρα, με το πρόσωπο γεμάτο σπυριά!

Επεισόδιο 34ο: «Τρίχα τριχιά»
Στην οικογένεια Αντωνόπουλου, όλοι ασχολούνται με τρίχες. Αυτήν τη φορά, όχι με εκείνες του μακρυμάλλη Ίαν, που η Ελπίδα φρόντισε και ξαπόστειλε με συνοπτικές διαδικασίες, αλλά με εκείνες τις δύο, τις ξανθιές, που η Μαίρη βρήκε στο σακάκι του Στέλιου. Άραγε, οι υποψίες της πως ανήκουν στην ξανθιά γραμματέα που προσέλαβε ο Παπαδόπουλος στο γραφείο είναι βάσιμες; Ή μήπως η Μαίρη κάνει την τρίχα τριχιά; Την ίδια στιγμή, ο Στέλιος, ανύποπτος, ετοιμάζει χαρές και πανηγύρια, καθώς πούλησε επιτέλους το πρώτο του διαμέρισμα, ενώ ο κατ’ οίκον περιορισμός που συνεχίζεται για τον Άγγελο, λόγω της ανεμοβλογιάς, θα φέρει με απρόσμενη κατάληξη κοντά τα δύο πιο κοντινά και αγαπημένα του πρόσωπα: τον Λούη και τη Σοφία.


	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Αδαμαντία Λιόλιου 

	Ταινίες 
	WEBTV GR 



19:00  |   Ελληνική Ταινία   
Υπότιτλοι για K/κωφούς και βαρήκοους θεατές 

«Ένα βότσαλο στη λίμνη» 

Κωμωδία, παραγωγής 1952
Διάρκεια: 98' 
Υπόθεση: Ο Μανώλης Σκουντρής, ο οποίος είναι δέκα χρόνια παντρεμένος με τη Βέτα, είναι ένας ήσυχος οικογενειάρχης αλλά πολύ τσιγκούνης. Ποτέ δεν έχει χαρίσει στη γυναίκα του ούτε ένα δωράκι. Κάποιο βράδυ πηγαίνουν να διασκεδάσουν μαζί με το συνέταιρό του, τον Γιώργο και δύο όμορφες και κεφάτες Ελληνοαμερικανίδες, τη Μάργκαρετ και την Έβελιν. Εκεί, ο Μανώλης ξοδεύει τα μαλλιά της κεφαλής του. Όμως, για κακή του τύχη, η Έβελιν δεν είναι άλλη από τη Βαγγελίτσα, μια μακρινή εξαδέλφη της γυναίκας του, η οποία έρχεται την επομένη στο σπίτι τους για φαγητό. Βέβαια του κάνει τη ζωή δύσκολη, μέχρι που καταφέρνει να τον μεταπείσει και να τον κάνει ανοιχτοχέρη, κυρίως απέναντι στη γυναίκα του.

Κινηματογραφική μεταφορά της ομότιτλης θεατρικής επιτυχίας των Αλέκου Σακελλάριου και Χρήστου Γιανακόπουλου.

Παίζουν: Βασίλης Λογοθετίδης, Ίλυα Λιβυκού, Ευάγγελος Πρωτόπαππας, Μαίρη Λαλοπούλου, Καίτη Λαμπροπούλου, Στέφανος Στρατηγός
Σκηνοθεσία: Αλέκος Σακελλάριος
Σενάριο: Αλέκος Σακελλάριος - Χρήστος Γιανακόπουλος


	Ψυχαγωγία / Ελληνική σειρά 
	WEBTV GR ERTflix 



21:00  |   Μαμά στα Κρυφά  (E)    
Υπότιτλοι για K/κωφούς και βαρήκοους θεατές 
H ρομαντική κομεντί «Μαμά στα κρυφά», σε σκηνοθεσία Νίκου Ζαπατίνα και σενάριο Πάνου Αμαραντίδη, μ' ένα υπέροχο καστ ηθοποιών, είναι βασισμένη στο ιταλικό format «Non dirlo al mio capo».
Οι περιπέτειες μιας εργαζόμενης μαμάς, η οποία είναι χήρα και μητέρα δύο παιδιών, γεγονός που δεν μπορεί να αποκαλύψει στο αφεντικό της που, όπως όλα δείχνουν, είναι ο νέος μεγάλος της έρωτας, αποτελούν τον βασικό πυρήνα της απολαυστικής οικογενειακής σειράς.
Η Τζένη Θεωνά (Λίζα) μεταμορφώνεται σε «Μαμά στα κρυφά» και ετοιμάζεται να αναλάβει δράση στο δικηγορικό γραφείο του Αντίνοου Αλμπάνη, ο οποίος υποδύεται τον γοητευτικό αλλά κυνικό δικηγόρο Πάνο Στεφανίδη.
Κάθε μέρα είναι για τη Λίζα και μια καινούργια πρόκληση, που περιμένει να την αντιμετωπίσει. Και, με κάποιον μαγικό τρόπο, τα καταφέρνει πάντα. Και στο τέλος, το έπαθλο είναι η επανεκκίνηση της ζωής της σε όλα τα επίπεδα. Συναισθηματικό, επαγγελματικό, οικονομικό και κοινωνικό.
Μια κωμωδία με έντονα τα συναισθηματικά στοιχεία που στόχο έχουν, πέρα από την ψυχαγωγία, να δείξουν πως αυτό που αξίζει και μετράει στη ζωή μας, είναι οι άνθρωποι και όλα όσα μας κάνουν ευτυχισμένους…
Επεισόδιο 1ο
Η Λίζα Βάλβη έχει δύο παιδιά, την Αφροδίτη και τον Αλέξη, ένα πτυχίο Νομικής και ένα στεγαστικό δάνειο. Ο σύζυγός της σκοτώθηκε πριν από ένα χρόνο και ψάχνει απεγνωσμένα για δουλειά. Προκειμένου να εργαστεί ως ασκούμενη δικηγόρος στη νομική εταιρεία του πολύ πετυχημένου, ελκυστικού αλλά και δύστροπου δικηγόρου Πάνου Στεφανίδη λέει μερικά ψέματα για την ιδιωτική της ζωή. Η Λίζα πρέπει να αποδείξει ότι είναι καλή μητέρα και άξια βοηθός. Η πρώτη της υπόθεση δεν είναι εύκολη. Μια νεαρή γυναίκα κατηγορεί τον πατέρα της ως σφετεριστή της περιουσίας της μητέρας της, με την οποία είχαν πάρει διαζύγιο. Τελικά, όλες οι οικογένειες έχουν κάτι να κρύψουν… ακόμα και η οικογένεια του Πάνου Στεφανίδη.

Επεισόδιο 2ο
Η Λίζα δεν το βάζει κάτω και προσπαθεί να συνδυάσει αρμονικά την προσωπική και την επαγγελματική της ζωή. Στο διπλανό διαμέρισμα έρχεται και εγκαθίσταται μία νέα και μυστηριώδης γειτόνισσα. Στο μεταξύ, υπάρχουν πολλά που πρέπει να γίνουν και στο δικηγορικό γραφείο. 
Μια νέα γυναίκα καταγγέλλει κρούσμα mobbing στην εργασία της, λόγω εγκυμοσύνης, και ένα μικρό αγόρι, ο Πάρης, ζητάει από τον Πάνο Στεφανίδη να το υπερασπιστεί ενάντια στην πίεση των γονιών του. Ο μεγαλύτερος αδερφός του ο Απόλλωνας, συμμαθητής της Αφροδίτης, είναι άρρωστος και χρειάζεται μεταμόσχευση. Ο Πάρης είναι συμβατός…

Παίζουν: Τζένη Θεωνά (Λίζα Βάλβη), Αντίνοος Αλμπάνης (Πάνος Στεφανίδης), Νικολέττα Καρρά (Πέρλα), Άννα Μενενάκου (Μάρθα), Νίκη Λάμη (Νόρα), Ευγενία Δημητροπούλου (Νίνα, σύζυγος Πάνου), Μέμος Μπεγνής (Δημήτρης), Θανάσης Ισιδώρου (Ιάκωβος), Αντιγόνη Δρακουλάκη (Ελένη Παπανικολάου), Κατερίνα Μισιχρόνη (Έλσα Αθανασιάδου), Χάρης Γρηγορόπουλος (Γεώργιος Νικολάου), Κωνσταντίνος Πεσλής (Απόλλωνας), Εμμέλεια Πρίντεζη (Αφροδίτη, κόρη της Λίζας), Παντελής Παπαδόπουλος (Στέφανος Στεφανίδης), Ραφαήλ Καραογλάνης (Αλέξης, γιος της Λίζας)
Σκηνοθεσία: Νίκος Ζαπατίνας
Σενάριο: Πάνος Αμαραντίδης
Παραγωγή: ΕΡΤ
Εκτέλεση παραγωγής: Primavisione 

	Ταινίες 
	WEBTV GR ERTflix 



23:00  |   Ξένη Ταινία 


	Ταινίες 
	WEBTV GR ERTflix 



00:45  |   Ξένη Ταινία 

ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Σειρά 
	WEBTV ERTflix 



03:00  |   Τα Καλύτερά μας Χρόνια -  Α' ΚΥΚΛΟΣ (E)    


	Ψυχαγωγία / Εκπομπή 
	WEBTV ERTflix 



04:50  |   Ό,τι Αξίζει - Β' ΚΥΚΛΟΣ (E)    


	Ντοκιμαντέρ 
	WEBTV GR ERTflix 



05:50  |   Ξένο Ντοκιμαντέρ  (E)    

	Ντοκιμαντέρ 
	WEBTV GR ERTflix 



06:45  |   Τελευταίες Διαδρομές   
(Along Ancient Tracks) 

Σειρά ντοκιμαντέρ 5 ωριαίων επεισοδίων,  παραγωγής Γερμανίας 2023.

Επεισόδιο 2ο: «Ο σιδηρόδρομος της Ροδόπης» (Bulgaria's Rhodope Railway) 
Η Ροδόπη, μια απομακρυσμένη οροσειρά νότια της βουλγαρικής πρωτεύουσας Σόφιας, φιλοξενεί την υψηλότερη γραμμή επιβατικών τρένων στα Βαλκάνια. Σε υψόμετρο 2000 μέτρων, ο σιδηρόδρομος διατρέχει τα σημαντικότερα καταφύγια πουλιών και φυσικές περιοχές της Ευρώπης. Η βουλγαρική κυβέρνηση έχει συχνά συμπεριλάβει τη γραμμή στον κατάλογο των περικοπών, αλλά ο τοπικός πληθυσμός έχει αντιδράσει. Έτσι, ο σιδηρόδρομος της Ροδόπης συνεχίζει να λειτουργεί, διατρέχοντας απομακρυσμένες κοιλάδες και εγκαταλελειμμένους σταθμούς. Για περισσότερες από έξι ώρες, το παλιό τρένο διασχίζει φυσικά δάση και περνάει από μικρούς μιναρέδες, ορθόδοξες εκκλησίες και εγκαταλελειμμένες ισόπεδες διαβάσεις, για να φτάσει στον προορισμό του μετά από 120 χιλιόμετρα - το Ντομπρινίστε. Κατά μήκος των στενών σιδηροδρομικών γραμμών, η ταινία αφηγείται την κρυφή ζωή στα παρθένα τοπία της περιοχής, οι κάτοικοι της οποίας ήταν πάντα στενά συνδεδεμένοι με το παλιό τρένο.


	Ψυχαγωγία / Ελληνική σειρά 
	WEBTV ERTflix 



07:30  |   Χαιρέτα μου τον Πλάτανο - Γ' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Κωμική οικογενειακή σειρά.
Επεισόδιο 7ο 
Ο Σώτος βρίσκεται σε πολύ δύσκολη θέση, αφού πρέπει να δώσει εξηγήσεις για την τσάντα που προσπάθησε να κλέψει και την μπούφλα που έχωσε στον απεσταλμένο του Θεού. Σε δύσκολη θέση, όμως, βρίσκεται και ο Χαραλάμπης, που συλλαμβάνει όλο το κοινόβιο με τη βοήθεια του Κανέλλου, αλλά βρίσκει απέναντί του τη Μάρμω, η οποία τον απειλεί πως θα του ρίξει κατάρα στο δόξα πατρί. Ο Τζώρτζης πίνει κατά λάθος από το νερό της βρύσης και βλέπει τον Κανέλλο με... άλλο μάτι, ενώ η Κατερίνα βρίσκει τον Πετράν μπροστά της για ακόμα μια φορά, αφού ο Παναγής αποφασίζει να τον κρύψει μαζί με τον Σώτο στο σπίτι του Βαγγέλα. Κι ενώ όλοι έχουν τον πόνο τους, ο Σίμος έχει βγει στη γύρα και διαδίδει τα νέα πως η Αγγέλα και η Κατερίνα θα γίνουν μαμάδες!

Επεισόδιο 8ο
Ο Παναγής τα’ χει χάσει από τη χαρά του που θα γίνει μπαμπάς, ενώ η Κατερίνα τα ’χει χάσει... γενικώς! Ο Πετράν με τον Σώτο, πάλι, συνεχίζουν να ψάχνουν το χαμένο αβγό, σίγουροι πια ότι η τσάντα τους βρίσκεται στα χέρια του Σίμου, την ώρα που ο Τζώρτζης έχει χάσει τα αβγά και τα πασχάλια και ζητάει από τον Κανέλλο να βάλουν τη φιλία τους... πάνω απ’ όλα! Η Καλλιόπη είναι ακόμα έξαλλη με τον Χαραλάμπη, αλλά τη... νύφη την πληρώνουν ο Ηλίας με τη Φιλιώ, που δεν μπορούν να ησυχάσουν ούτε λεπτό. 

Η Αγγέλα, πάλι, συνεχίζει τις μπίζνες με τη Βαλέρια και κοντεύει να πείσει όλο το χωριό να δοκιμάσει τα θαυματουργά καλλυντικά της «Θαυμαζόλ». Τα δύο αδέρφια μπουκάρουν στο σπίτι του Χαραλάμπη, την ώρα που η Τούλα μοιράζει τεστ εγκυμοσύνης. Ποια είναι έγκυος, τελικά, στον Πλάτανο;


	Ντοκιμαντέρ / Ταξίδια 
	WEBTV 



09:15  |   Ταξιδεύοντας με τη Μάγια  (E)    

Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.

«Ιαπωνία» 
Με την ευκαιρία της EXPO Aachi 2005, η Μάγια Τσόκλη φτάνει στη Ναγκόγια της Ιαπωνίας. 
Σχεδόν 22 εκατομμύρια επισκέπτες έχουν επισκεφθεί την έκθεση με θέμα τη «Σοφία της Φύσης» και 127 χώρες εκπροσωπούνται στο Αάτσι, με στόχο να κάνουν μία σύγχρονη διπλωματική καμπάνια, παρουσιάζοντας τα θέλγητρά τους στο γιαπωνέζικο κοινό που θα αποτελέσει τα ερχόμενα χρόνια μια ενδιαφέρουσα τουριστική πελατεία. 
Παράλληλα, θέλουν να προβάλλουν την οικολογική τους ευαισθησία, τους τρόπους επίλυσης των θεμάτων που αφορούν στο περιβάλλον και να προσελκύσουν αν τα καταφέρουν, επενδύσεις. 
Η εκπομπή επισκέπτεται κάποια από τα περίπτερα και φυσικά το ελληνικό, που έχει μάλιστα βραβευτεί!
Με το ταχύτατο τραίνο που ξεπερνά τα 350χλμ/ώρα, συνεχίζουμε για μια από τις μυθικές πόλεις του κόσμου: το Κιότο. 
Τα παλάτια και οι περίπου 2000 ναοί της παλιάς αυτοκρατορικής πρωτεύουσας είναι καλά κρυμμένα πίσω από υψηλούς τοίχους, μέσα στη σύγχρονη πόλη ή στις εξοχές της. 
Μόνο η περιοχή του Γκιόν, η γειτονιά όπου κυκλοφορούν οι γκέισες και οι μικρές μάϊκο προσφέρουν αυθόρμητα στον επισκέπτη τις εικόνες αυτού του ένδοξου παρελθόντος.


	Ταινίες 
	WEBTV GR 



10:15  |   Ελληνική Ταινία   
Υπότιτλοι για K/κωφούς και βαρήκοους θεατές 

«Μια Ιταλίδα στην Ελλάδα» 

Αισθηματική κομεντί, παραγωγής 1958
Διάρκεια: 97' 
Υπόθεση: Ένας νεαρός καρδιοκατακτητής ερωτεύεται μια Ιταλίδα σπουδάστρια που επισκέπτεται την Ελλάδα. Όταν εκείνη ανακαλύπτει ότι δεν είναι ζωγράφος, αλλά ο κακομαθημένος γιος ενός πλούσιου επιχειρηματία, θα τον απορρίψει. Εκείνος όμως θα επιμείνει και, έπειτα από πολλές αστείες καταστάσεις, θα κερδίσει την αγάπη της.

Παίζουν: Βαντίζα Γκουίντα (Wadiza Guida), Ανδρέας Μπάρκουλης, Μίμης Φωτόπουλος, Διονύσης Παπαγιαννόπουλος, Σταύρος Ξενίδης, Τζόλυ Γαρμπή, Φρόσω Κοκκόλα, Γιώργος Βελέντζας, Θόδωρος Δημήτριεφ, Τέρψη Λέντζι, Στέφανος Φωτιάδης, Κώστας Φυσσούν, Σταύρος Κλεώπας, Ρούλα Χρυσοπούλου, Γιάννης Σύλβας, Γιάννης Ζησιμόπουλος, Ανδρέας Στάγιας, Νίτσα Αβαταγγέλου, Κώστας Ψαράκης, Βαλεντίνη Ρούλη, Δημήτρης Μελίδης
Σκηνοθεσία: Ουμπέρτο Λέντζι
Σενάριο: Τ. Κολοζόφ, Ουμπέρτο Λέντζι
Διεύθυνση φωτογραφίας: Τζιοβάνι Βαριάνο
Μουσική: Κώστας Καπνίσης
Τραγούδι: Νάνα Μούσχουρη


	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

Παρουσίαση: Στέλλα Στυλιανού 

	Ψυχαγωγία / Εκπομπή 
	WEBTV ERTflix 



13:00  |   Ό,τι Αξίζει - Β' ΚΥΚΛΟΣ (E)    

Ταξιδιωτική εκπομπή με την Ίνα Ταράντου.

«Τα μαρτυρικά χωριά της Καστοριάς» 
Η εκπομπή ταξιδεύει στους ορεινούς τόπους της Καστοριάς, εκεί όπου η ιστορία άφησε ανεξίτηλα σημάδια, σε χωριά που γνώρισαν τη φωτιά και την απώλεια συνεχίζουν να κατοικούνται. Συναντά ανθρώπους που κρατούν ζωντανή τη μνήμη όχι ως παρελθόν, αλλά ως καθημερινή στάση ζωής, μέσα από την εργασία, την επιμονή και τη βαθιά σχέση με τον τόπο τους.
Ο Νίκος Νταμπίζας, διεθνής ποδοσφαιριστής, επιστρέφει στον τόπο των προγόνων του και μιλά για τη βαθιά του σύνδεση με τη γη που διαμόρφωσε την οικογενειακή του ιστορία. Μέσα από προσωπικές μνήμες και βιώματα αναδεικνύει πώς η συλλογική τραγωδία γίνεται δύναμη ευθύνης, ταπεινότητας και συνέχειας.
Ο Λευτέρης Βολογιάννης άφησε τη ζωή της πόλης και επέστρεψε συνειδητά στον τόπο καταγωγής του, επιλέγοντας να επενδύσει στην αναγέννηση της κοινότητας. Με πρωτοβουλίες, εθελοντισμό και συλλογικές δράσεις προσπαθεί να ξαναχτίσει το «μαζί» σε έναν τόπο που κινδύνευσε να μείνει σιωπηλός.
Η Βαΐτσα Τσίκα ανήκει στη γενιά που έζησε τη φτώχεια και την ανασυγκρότηση των μεταπολεμικών χρόνων, μαθαίνοντας από νωρίς την αξία της αυτάρκειας και της δουλειάς. Σήμερα συνεχίζει ενεργά να μεταδίδει ήθη και παραδόσεις στους νεότερους, κρατώντας ζωντανή τη συλλογική ταυτότητα.

Η Ζωή Χατζημάγκα αναγκάστηκε να αλλάξει ριζικά επαγγελματική πορεία όταν κατέρρευσε η τοπική οικονομία της γούνας και δημιούργησε από την αρχή μια νέα ζωή στην κτηνοτροφία με τον σύζυγό της, Χρήστο. Με επιμονή και δύναμη ψυχής, απέδειξε ότι η προσαρμογή δεν είναι ήττα, αλλά τρόπος επιβίωσης και δημιουργίας.
Η Τάνα Καραΐσκου μεγάλωσε μέσα σε δύσκολες οικογενειακές συνθήκες και από νωρίς γνώρισε την απώλεια και την ευθύνη. Η ζωή της είναι μια αφήγηση αντοχής, μνήμης και σιωπηλής προσφοράς, που αντανακλά την πορεία ολόκληρης της γενιάς της.

Στα μαρτυρικά χωριά της Καστοριάς, η ιστορία δεν αποτελεί απλώς ανάμνηση, είναι κομμάτι της καθημερινότητας. Οι άνθρωποι που ζουν εδώ αποδεικνύουν ότι η μνήμη γίνεται δύναμη όταν μετατρέπεται σε πράξη, σε συνεργασία και σε πίστη ότι ακόμη και οι πιο τραυματισμένοι τόποι μπορούν να συνεχίσουν να γεννούν ζωή.


	Ψυχαγωγία / Ξένη σειρά 
	WEBTV GR ERTflix 



14:00  |   Σίνταρ Κόουβ – Α΄ ΚΥΚΛΟΣ     
(Cedar Cove) 

Ρομαντική-κοινωνική σειρά, συμπαραγωγής ΗΠΑ-Καναδά 2013

Βασισμένη στα μυθιστορήματα της Ντέμπι Μακόμπερ, η σειρά «Cedar Cove» σηματοδοτεί την πρώτη πρωταγωνιστική εμφάνιση της σταρ του Χόλιγουντ Άντι ΜακΝτάουελ σε τηλεοπτική σειρά.
Η Άντι ΜακΝτάουελ υποδύεται τη δικαστή Ολίβια Λόκχαρτ, μια γυναίκα που θεωρείται ο πυλώνας της κοινότητας στη γραφική παραθαλάσσια πόλη Σίνταρ Κόουβ, στις βορειοδυτικές Ηνωμένες Πολιτείες. Όπως όλοι, όμως, έτσι κι εκείνη καλείται να ισορροπήσει ανάμεσα στις επαγγελματικές και οικογενειακές της υποχρεώσεις, ενώ παράλληλα αναζητά την αγάπη και προσπαθεί να φροντίζει τον τόπο που αποκαλεί σπίτι της.
Επεισόδιο 2ο. Η Ολίβια αγωνίζεται να σώσει τον ιστορικό φάρο, ενώ ο Γουόρεν απειλεί την ύπαρξή του και οι σχέσεις δοκιμάζονται.    

Επεισόδιο 3ο Ο Έρικ επιστρέφει, φέρνοντας στην επιφάνεια τα λάθη του Τζακ, ενώ ένα μυστηριώδες κλειδί αποκαλύπτει μια συγκινητική κρυφή ιστορία.


Πρωταγωνιστούν: Άντι ΜακΝτάουελ, Ντίλαν Νιλ, Μπρέναν Έλιοτ, Γουάντα Κάνον, Σάρα Σμιθ, Πόλα Σο
Σκηνοθεσία: Μάικλ Σκοτ 

	Ψυχαγωγία / Σειρά 
	WEBTV ERTflix 



16:00  |   Τα Καλύτερά μας Χρόνια -  Α' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Οικογενειακή σειρά μυθοπλασίας.

Επεισόδιο 35: «Μασκαραλίκια»
Ο ερχομός της Αποκριάς μοιάζει ιδανικός, για να μπορέσει ο Άγγελος να αναπληρώσει τις στερήσεις στις οποίες τον υποχρέωσε ο εγκλεισμός της ανεμοβλογιάς. Δυσκολεύεται, όμως, να βρει διαθέσιμους, τόσο τον κολλητό του, τον Λούη, όσο και τη Σοφία. Έτσι, σκαρώνει με τον Χάρη νέες σκανταλιές, ανάμεσα στις οποίες είναι και η προσπάθεια να δημιουργήσει μια γέφυρα επικοινωνίας ανάμεσα στη γιαγιά Ερμιόνη, που περνάει «τις κλειστές της», και στον κύριο Λάζαρο, τον μακεδονομάχο. Την ίδια στιγμή, στο σπίτι των Αντωνόπουλων, όλοι ψάχνουν να βρουν ποιος αδειάζει στα κρυφά τα βάζα με το γλυκό του κουταλιού. Σύντομα, οι μάσκες πέφτουν και τότε ο Άγγελος συνειδητοποιεί πως όλα συνδέονται. Και όχι πάντα με τον τρόπο που θα προτιμούσε…

Επεισόδιο 36: «Ένας αητός χωρίς φτερά»
Η Καθαρά Δευτέρα του 1972 δεν έχει για τους Αντωνόπουλους την αίγλη που είχαν οι προηγούμενες, καθώς ο θάνατος του μακεδονομάχου από υπερβολική δόση γλυκών έχει ρίξει πάνω από τη γειτονιά τους ένα πέπλο θλίψης. Πένθος, όμως, έχει και ο Άγγελος, που με κομμένα τα φτερά θρηνεί τη χαμένη αγάπη της Σοφίας και την προδοσία του Λούη. Ο μόνος χαρούμενος και ανέμελος, όπως πάντα, είναι ο Παπαδόπουλος, που σε μια έξαρση ερωτικού εξωσυζυγικού πάθους για τη Ρίτσα συλλαμβάνεται από όργανο της τάξης για προσβολή της δημοσίας αιδούς! Τότε, ο πολυμήχανος εργολάβος μπλέκει τον Στέλιο σ’ ένα σατανικό σχέδιο, προκειμένου να σιγουρευτεί πως η γυναίκα του δεν πρόκειται να μάθει ποτέ γι’ αυτές του τις παρασπονδίες…

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Αδαμαντία Λιόλιου 






 ΠΡΟΓΡΑΜΜΑ  ΤΡΙΤΗΣ  04/08/2026

	Ταινίες 
	WEBTV GR 



19:00  |   Ελληνική Ταινία   
Υπότιτλοι για K/κωφούς και βαρήκοους θεατές 

«Ένας άφραγκος Ωνάσης» 
Κωμωδία, παραγωγής 1969
Διάρκεια: 96' 
Υπόθεση: Ο Αγησίλαος Ωνάσης έχει ίδιο επώνυμο με τον διάσημο δισεκατομμυριούχο, όμως ο ίδιος δεν έχει λεφτά. Εργάζεται σε μια επιχείρηση ξενοδοχείων και καταπιέζεται από το διευθυντή του, Βαρβαράκη. Οι τρομεροί πονοκέφαλοι, που νιώθει πολύ συχνά τον τελευταίο καιρό, θα τον οδηγήσουν σ’ έναν γνωστό γιατρό.
Από λάθος στις ακτινογραφίες, θα του ανακοινωθεί ότι είναι ετοιμοθάνατος. Θα απαρνηθεί την αγαπημένη του συνάδελφο Χριστίνα και θα αποδεχτεί την πρόταση μιας ομάδας εργαζομένων σε ξενοδοχείο της Κέρκυρας, ώστε ν’ αναλάβει τη ματαίωση των σχεδίων πώλησης του ξενοδοχείου από τον ιδιοκτήτη Ιάσονα Ζούμπερη. Ο Αγησίλαος παίρνει όλες τις οικονομίες του και αποφασίζει παράλληλα με την εκτέλεση του σχεδίου ματαίωσης της πώλησης, να περάσει τις τελευταίες μέρες της ζωής του σαν πραγματικός Ωνάσης…
Παίζουν: Κώστας Βουτσάς, Μέμα Σταθοπούλου, Αιμιλία Υψηλάντη, Θόδωρος Κατσαδράμης, Γιώργος Μοσχίδης, Μαρίκα Νέζερ, Χρήστος Δοξαράς, Ανδρέας Μπάρκουλης, Ραφαήλ Ντενόγιας, Μάκης Δεμίρης
Σκηνοθεσία: Κώστας Καραγιάννης
Σενάριο: Γιώργος Λαζαρίδης
Μουσική: Γιώργος Κατσαρός
 

	Ψυχαγωγία / Ελληνική σειρά 
	WEBTV GR ERTflix 



21:00  |   Μαμά στα Κρυφά  (E)    
Υπότιτλοι για K/κωφούς και βαρήκοους θεατές 

Ρομαντική κομεντί.
Επεισόδιο 3ο
Η Αφροδίτη εμφανίζεται στο δικηγορικό γραφείο και η Λίζα χάνει τη γη κάτω από τα πόδια της. Έχουν έρθει κοντά με τον Απόλλωνα, έχει πάρει το θέμα της μεταμόσχευσής του προσωπικά και θεωρεί ότι ο Πάνος Στεφανίδης είναι υπεύθυνος για την άρνησή του να κάνει την επέμβαση και να γίνει καλά. Ο Πάνος μένει μόνος στο γραφείο και βάζει να δει μια βιντεοκασέτα από την παιδική του ηλικία, η οποία βρέθηκε στον χώρο όπου φιλοξενείται το αρχείο του πατέρα του που ανακαινίζεται. Ο πατέρας του Στέφανος Στεφανίδης πάσχει από Alzheimer και βρίσκεται σε οίκο ευγηρίας. Η Λίζα από σύμπτωση μαθαίνει το μεγάλο οικογενειακό μυστικό του και συγκλονίζεται. Έρχονται κοντά… 

 ΠΡΟΓΡΑΜΜΑ  ΤΡΙΤΗΣ  04/08/2026


Επεισόδιο 4ο
Η Λίζα συνεχίζει και προσπαθεί να κρατήσει ισορροπία μεταξύ δουλειάς και προσωπικής ζωής. Αυτή τη φορά όμως θα χρειαστεί να κρατήσει ισορροπία και σε κάτι άλλο: στη γυναίκα που έχει απατηθεί και θέλει εκδίκηση και στη γυναίκα που θέλει να διαγράψει το παρελθόν και να προχωρήσει μπροστά. Αυτό βέβαια, το δεύτερο, δεν είναι καθόλου εύκολο καθώς ανακαλύπτει όχι μόνο την ερωμένη του άντρα της, αλλά και τον τόπο εργασίας της, με αυτό το τελευταίο να «φωνάζει» από μακριά «Λίζα ρίξε το επίπεδο»! Ο Πάνος από την άλλη, ενώ προσπαθεί να αφοσιωθεί στη νέα υπόθεση που έχει αναλάβει, δέχεται τηλεφώνημα από τον οίκο ευγηρίας. Ο πατέρας του εξαφανίστηκε… 


	Ταινίες 
	WEBTV GR ERTflix 



23:00  |   Ξένη Ταινία 


	Ταινίες 
	WEBTV GR ERTflix 



00:45  |   Ξένη Ταινία 


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Σειρά 
	WEBTV ERTflix 



03:00  |   Τα Καλύτερά μας Χρόνια - Α' ΚΥΚΛΟΣ (E)    


	Ψυχαγωγία / Εκπομπή 
	WEBTV ERTflix 



04:50  |   Ό,τι Αξίζει - Β' ΚΥΚΛΟΣ (E)    


	Ντοκιμαντέρ 
	WEBTV GR ERTflix 



05:50  |   Ξένο Ντοκιμαντέρ  (E)    





 ΠΡΟΓΡΑΜΜΑ  ΤΕΤΑΡΤΗΣ  05/08/2026

	Ντοκιμαντέρ 
	WEBTV GR ERTflix 



06:45  |   Τελευταίες Διαδρομές   
(Along Ancient Tracks) 

Σειρά ντοκιμαντέρ 5 ωριαίων επεισοδίων, παραγωγής Γερμανίας 2023.

Επεισόδιο 3ο: «Ο παλαιότερος ορεινός σιδηρόδρομος της Ρουμανίας» (Romania’s Oldest Mountain Railway)
Στη μέση δύο εκ των ομορφότερων εθνικών πάρκων της Ρουμανίας, ένας μοναδικός ορεινός σιδηρόδρομος κινείται κατά μήκος απότομων πλαγιών και αποκαλύπτει την ανέγγιχτη φύση των βουνών Μπάνατ στα νοτιοδυτικά Καρπάθια της Ρουμανίας. Εκεί όπου κάποτε ο άνθρωπος διαμόρφωσε το τοπίο και έσκαψε ορυχεία και τούνελ στα καρστικά πετρώματα, σήμερα η άγρια φύση αναπτύσσεται ανενόχλητη. Η διαδρομή έχει βρεθεί πολλές φορές στο χείλος της εξαφάνισης, αλλά ο τοπικός πληθυσμός αγωνίζεται για τη σιδηροδρομική γραμμή της Ανίνα και τη μοναδική φύση που την περιβάλλει. Η ταινία ταξιδεύει στη Ρουμανία με ταχύτητα 17 χλμ./ώρα και αφηγείται ιστορίες μέσα και κατά μήκος της παλαιότερης ορεινής σιδηροδρομικής γραμμής της χώρας.


	Ψυχαγωγία / Ελληνική σειρά 
	WEBTV ERTflix 



07:30  |   Χαιρέτα μου τον Πλάτανο - Γ' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Κωμική οικογενειακή σειρά.
Επεισόδιο 9ο 
Η Τούλα είναι σίγουρη πως το θετικό τεστ εγκυμοσύνης είναι αυτό της Κατερίνας και η Χρύσα πανηγυρίζει που δεν περιμένει παιδί... αγνώστου πατρός. Την ίδια ώρα, η Σύλβια βλέπει όλο και πιο θετικά τον γκουρού Σώτο, και απ’ ό,τι φαίνεται φταίει ο έρωτας για ό,τι της συμβαίνει. Ο Σώτος και ο Πετράν εγκλωβίζονται στο σπίτι του Χαραλάμπη, στην προσπάθειά τους να πάρουν στα χεριά τους την πολυπόθητη τσάντα. Η Κατερίνα, πάλι, εγκλωβίζεται κάπου ανάμεσα στο ένστικτο του Παναγή και τα προφητικά όνειρα της Φιλιώς και αρχίζει να χάνει τον εαυτό της. Κι ενώ ο παπάς μας προσπαθεί να εμποδίσει τη Βαλέρια να πιει νερό από τη μαγική βρύση, εκείνη πίνει για να του σπάσει τα νεύρα και τελικά τρελαίνεται... για πάρτη του!

Επεισόδιο 10ο 
Ο παπάς μας έχει μεταμορφωθεί από τραγόπαπας σε αντικείμενο του πόθου, στα μάτια της Βαλέριας αν μη τι άλλο, που τον κυνηγάει σε όλο το χωριό. Ο Χαραλάμπης πάλι νομίζει πως τον κυνηγάει η άνοια και ο Θύμιος βάζει τα δυνατά του για να του το «επιβεβαιώσει». Η Καλλιόπη είναι σίγουρη ότι τα αβγά φέρνουν κακή τύχη και αποφασίζει να τα ξεφορτωθεί, ενώ ο Σώτος βρίζει την τύχη του, αφού ως «σωστός» γκουρού πρέπει να μάθει να χορεύει τον χορό της... γονιμότητας. Ο Παναγής και η Κατερίνα προσπαθούν να συνειδητοποιήσουν πως θα γίνουν γονείς, την ώρα που ο Τζώρτζης τούς ζητάει μια μεγάλη χάρη. Ποιος θα είναι αυτός που θα πάρει στα χέρια του το αληθινό αβγό, που ο Εγκέφαλος περιμένει πως και πως, έτοιμος να εκραγεί;



 ΠΡΟΓΡΑΜΜΑ  ΤΕΤΑΡΤΗΣ  05/08/2026


	Ντοκιμαντέρ / Ταξίδια 
	WEBTV 



09:15  |   Ταξιδεύοντας με τη Μάγια  (E)    

Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.
«Μαρόκο» 
Η Μάγια Τσόκλη ταξιδεύει αυτή τη φορά σε έναν δημοφιλή προορισμό, το Μαρόκο. 
Ξεκινά από τη Καζαμπλάνκα, επισκέπτεται τις αυτοκρατορικές πόλεις Φες και Μαρακές και διασχίζει την οροσειρά του Άτλαντα για να φτάσει στα όρια της Σαχάρας. 
Στην πόλη του κινηματογράφου, την Ουαρζαζάτ, συναντά τον Έλληνα Πέτρο Κατρακάζο. 
Ένα αναπάντεχα γοητευτικό ταξίδι σε μια χώρα που καταφέρνει παρά τον τουρισμό, να διατηρήσει ταυτότητα, ψυχή και αυθεντικότητα.


	Ταινίες 
	WEBTV GR 



10:15  |   Ελληνική Ταινία   

«Ο λαγοπόδαρος» 
Κωμωδία, παραγωγής 1964
Διάρκεια: 87' 
Υπόθεση: Ένας εκτελεστής έρχεται από την Αμερική για να σκοτώσει τον βιομήχανο Πέτρο Πελέκη, βάζοντας τέλος σε μια πολύχρονη και αιματηρή βεντέτα. Μαθαίνοντας τα νέα, το υποψήφιο θύμα τρομοκρατείται και δημιουργεί απίθανες καταστάσεις, καθώς υποψιάζεται τους πάντες, ακόμα και τη γυναίκα του. Ωστόσο, ο εκτελεστής είναι υπεράνω πάσης υποψίας, εφόσον πρόκειται για την ίδια τη γραμματέα του, που σύντομα αντιλαμβάνεται ότι το αφεντικό της δεν είχε καμιά σχέση με τη βεντέτα…
Παίζουν: Νίκος Σταυρίδης, Γιάννης Γκιωνάκης, Πόπη Λάζου, Βούλα Αβραμίδου, Νίκος Παπαναστασίου, Βασίλης Αυλωνίτης, Νίκος Φέρμας, Τάσος Γιαννόπουλος, Βάσω Μεριδιώτου, Ανδρέας Λάπας, Ξενοφών Φιλέρης
Σκηνοθεσία: Οδυσσέας Κωστελέτος
Σενάριο: Γιώργος Παΐζης

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

Παρουσίαση: Στέλλα Στυλιανού 

 ΠΡΟΓΡΑΜΜΑ  ΤΕΤΑΡΤΗΣ  05/08/2026


	Ψυχαγωγία / Εκπομπή 
	WEBTV ERTflix 



13:00  |   Ό,τι Αξίζει - Β' ΚΥΚΛΟΣ (E)    

Ταξιδιωτική εκπομπή με την Ίνα Ταράντου.

«Χωριά Τρικάλων: Μακριά από τον Θόρυβο» 

Η εκπομπή ταξιδεύει στα χωριά των Τρικάλων, στη νότια Πίνδο, εκεί όπου η ζωή κυλά με άλλους ρυθμούς. Ανάμεσα στο Νεραϊδοχώρι, την Ελάτη, το Περτούλι, την Παλαιοκαρυά και το Ροποτό, οι άνθρωποι αναζητούν την ουσία, μακριά από την ένταση της πόλης.
Ο Κωνσταντίνος Παπαναγιώτου, επιχειρηματίας και διαχειριστής οικογενειακών ξενώνων στο Νεραϊδοχώρι, επέστρεψε στο βουνό αφήνοντας πίσω την πόλη. Ανάμεσα στις δυσκολίες της καθημερινότητας και την ομορφιά του τοπίου, επιλέγει συνειδητά μια ζωή με ηρεμία, ουσία και επαφή με τη φύση.
Η Μαρία Σαρρού, μεγαλωμένη με τις αξίες της παράδοσης και μια δύσκολη παιδική ηλικία, βρίσκει στο χωριό έναν νέο τρόπο ζωής που η ίδια επιλέγει. Μέσα από την εμπειρία της, αναδεικνύει τη δύναμη της αντοχής και τη σημασία του να χτίζεις τη ζωή σου με τους δικούς σου όρους.
Η θεία Κωνσταντία Νιάβη, με μνήμες από τα δύσκολα μεταπολεμικά χρόνια, κουβαλά μια ζωή γεμάτη στερήσεις αλλά και δύναμη. Με απλότητα και χιούμορ, αφηγείται μια εποχή όπου η επιβίωση ήταν καθημερινός αγώνας και οι άνθρωποι έμαθαν να προχωρούν χωρίς πολλά.
Ο Ηλίας Ζάχος, κτηνοτρόφος, άφησε την πόλη και επέλεξε τη ζωή στο βουνό, κοντά στα ζώα και τη φύση. Ανάμεσα στις δυσκολίες της δουλειάς και την απόσταση από την οικογένειά του, βρίσκει ισορροπία και νόημα σε μια ζωή πιο αληθινή.
Ο Άγγελος Πατσιατζής, ξυλογλύπτης από το Βροντερό, συνεχίζει την παραδοσιακή τέχνη δίνοντας της σύγχρονη διάσταση. Μέσα από το ξύλο, δημιουργεί, διδάσκει και αποδεικνύει ότι η παράδοση μπορεί να εξελίσσεται και να παραμένει ζωντανή.
Η Βάσω Μπαντή, πρόεδρος της κοινότητας Παλαιοκαρυάς, παλεύει καθημερινά για το χωριό της μετά τις καταστροφές που άφησε πίσω της η κακοκαιρία. Με δύναμη και επιμονή, οραματίζεται έναν τόπο ζωντανό, που θα κρατήσει τους ανθρώπους του και θα προσελκύσει νέους.
Μια εκπομπή για τους ανθρώπους που επιλέγουν να ζουν μακριά από τον θόρυβο, να δημιουργούν με λιγότερα και να βρίσκουν περισσότερα. Για εκείνους που μας θυμίζουν ότι, μέσα στην απλότητα, κρύβεται τελικά ό,τι αξίζει.


	Ψυχαγωγία / Ξένη σειρά 
	WEBTV GR ERTflix 



14:00  |   Σίνταρ Κόουβ  – Α΄ ΚΥΚΛΟΣ    
(Cedar Cove) 

Ρομαντική-κοινωνική σειρά, συμπαραγωγής ΗΠΑ-Καναδά 2013
Βασισμένη στα μυθιστορήματα της Ντέμπι Μακόμπερ, η σειρά "Cedar Cove" σηματοδοτεί την πρώτη πρωταγωνιστική εμφάνιση της σταρ του Χόλιγουντ Άντι ΜακΝτάουελ σε τηλεοπτική σειρά.
Η Άντι ΜακΝτάουελ υποδύεται τη δικαστή Ολίβια Λόκχαρτ, μια γυναίκα που θεωρείται ο πυλώνας της κοινότητας στη γραφική παραθαλάσσια πόλη Σίνταρ Κόουβ, στις βορειοδυτικές Ηνωμένες Πολιτείες. Όπως όλοι, όμως, έτσι κι εκείνη καλείται να ισορροπήσει ανάμεσα στις επαγγελματικές και οικογενειακές της υποχρεώσεις, ενώ παράλληλα αναζητά την αγάπη και προσπαθεί να φροντίζει τον τόπο που αποκαλεί σπίτι της.

 ΠΡΟΓΡΑΜΜΑ  ΤΕΤΑΡΤΗΣ  05/08/2026

Επεισόδιο 4ο. Ένας άγνωστος πεθαίνει στο πανδοχείο, σοκάροντας το Σίνταρ Κόουβ, ενώ ο Έρικ βρίσκει δουλειά και η Τζαστίν αντιμετωπίζει το παρελθόν.

Επεισόδιο 5ο.  Η Ολίβια δικάζει μια δύσκολη υπόθεση διαζυγίου, ενώ ο Τζακ ανησυχεί για τον Έρικ και η Γκρέις γνωρίζει έναν γοητευτικό άνδρα. 


Πρωταγωνιστούν: Άντι ΜακΝτάουελ, Ντίλαν Νιλ, Μπρέναν Έλιοτ, Γουάντα Κάνον, Σάρα Σμιθ, Πόλα Σο
Σκηνοθεσία: Μάικλ Σκοτ


	Ψυχαγωγία / Σειρά 
	WEBTV ERTflix 



16:00  |   Τα Καλύτερά μας Χρόνια  - Α' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Οικογενειακή σειρά μυθοπλασίας.

Επεισόδιο 37: «Η άνοιξη της μητριαρχίας» 
Με τον ερχομό της άνοιξης, η Μαίρη με τη Νανά βάζουν μπρος το καινούργιο τους πρότζεκτ: την μπουτίκ «Sorelle», που έρχεται να αλλάξει τα στάνταρ της γυναικείας μόδας στη γειτονιά. Το νέο της επαγγελματικό ξεκίνημα και οι προοπτικές που ανοίγει ενθουσιάζουν τη Μαίρη, αλλά περιορίζουν ταυτόχρονα τη δυνατότητά της να ασχοληθεί με το νοικοκυριό, κάτι που ο Στέλιος δεν βλέπει με καθόλου καλό μάτι. Στο πεδίο μάχης που διαμορφώνεται και αναδεικνύει τη σύγκρουση των φύλων, έρχεται να προστεθεί κι ο Άγγελος, που βλέπει τα κορίτσια της γειτονιάς να απειλούν όλο και πιο πολύ την «αντρική» τους κυριαρχία, αλλά και μια δασκάλα οδήγησης, που θα βρεθεί μπροστά στον Στέλιο, στην προσπάθειά του να πάρει το πολυπόθητο δίπλωμα αυτοκινήτου…

Επεισόδιο 38: «Μέχρις εσχάτων»
Μετά το άνοιγμα της μπουτίκ, η κατάσταση στο σπίτι των Αντωνόπουλων είναι μονίμως ηλεκτρισμένη. Ο ανταγωνισμός έχει πάρει τη θέση της σύμπνοιας και της γαλήνης στην οικογένεια και τα πράγματα πάνε από το κακό στο χειρότερο, με τις γυναίκες να αναλαμβάνουν όλο και περισσότερο «το πάνω χέρι». Με αυτά τα δεδομένα, ο Άγγελος σκέφτεται πως το καλύτερο που μπορούν να κάνουν οι άντρες του σπιτιού είναι να πάνε μόνοι τους να ζήσουν σε ένα ράντσο, όπως αυτό της Bonanza, ενός πολύ δημοφιλούς σίριαλ της εποχής. Πιο πραγματιστής, ο Στέλιος ονειρεύεται να αγοράσει ένα από τα διαμερίσματα που πρόκειται να χτίσει ο Παπαδόπουλος και να μετακομίσουν στη Νέα Κηφισιά. Οι αντιθέσεις αυτές εξελίσσονται σύντομα μέσα στο σπίτι των Αντωνόπουλων σ’ έναν αγώνα μέχρις εσχάτων!




 ΠΡΟΓΡΑΜΜΑ  ΤΕΤΑΡΤΗΣ  05/08/2026

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Αδαμαντία Λιόλιου 

	Ταινίες 
	WEBTV GR 



19:00  |   Ελληνική Ταινία   
Υπότιτλοι για K/κωφούς και βαρήκοους θεατές 

«Ένας Δον Ζουάν για κλάματα»

Κωμωδία, παραγωγής 1960
Διάρκεια: 81' 
Υπόθεση: Ο Αλέξης Δεπάστας, ένα εύθυμο γεροντοπαλίκαρο, απολαμβάνει τη ζωή του τριγυρισμένος από γυναικείες υπάρξεις. Όταν ένας φίλος του από την επαρχία τού αναθέτει την κηδεμονία της κόρης του χωρίς καν να τον ρωτήσει, η ζωή του Αλέξη γίνεται άνω-κάτω. Η μικρή έρχεται για να σπουδάσει στην Αθήνα και εγκαθίσταται στο σπίτι του. Η κοπέλα γρήγορα θα τον ερωτευτεί. Εκείνος, αν και συμπεριφέρεται σαν πατέρας, θα δελεαστεί και θα τη φλερτάρει από ζήλια προς τον γοητευτικό συμφοιτητή της, ο οποίος την πολιορκεί. Τελικά, ο Αλέξης θα καταλήξει στην αγκαλιά μιας συνομήλικής του, αφήνοντας τα νεαρά παιδιά να ερωτευθούν και να χαρούν την αγάπη τους.
Παίζουν: Λάμπρος Κωνσταντάρας, Άννα Φόνσου, Ανδρέας Μπάρκουλης, Καίτη Πάνου, Γιάννης Γκιωνάκης, Μάρω Κοντού, Σαπφώ Νοταρά, Ντίνα Τριάντη, Αλέκος Κουρής, Κώστας Μεντής, Μιράντα Μαντά, Θόδωρος Τέντες, Βάσω Βουλγαράκη, Γιάννης Οικονόμου
Σκηνοθεσία: Ντίμης Δαδήρας
Σενάριο: Γιάννης Μαρής

	Ψυχαγωγία / Ελληνική σειρά 
	WEBTV GR ERTflix 



21:00  |   Μαμά στα Κρυφά  (E)    
Υπότιτλοι για K/κωφούς και βαρήκοους θεατές 

Ρομαντική κομεντί.
Επεισόδιο 5ο
Μια διακοπή ρεύματος στο γραφείο φέρνει αρκετά κοντά τη Λίζα και τον Πάνο. Εξομολογήσεις και έντονος ερωτισμός στον αέρα… Το ρεύμα όμως επιστρέφει και οι αλήθειες «φωτίζονται»: το ξεχασμένο εσώρουχο στο αυτοκίνητο του αφεντικού ανήκει σε κάποια που ξέρει πολύ καλά η Λίζα, ο πατέρας του Πάνου εμφανίζεται και διεκδικεί τη θέση του στη δικηγορική εταιρεία, ο Ιάκωβος μαθαίνει ότι η Νόρα έχει σχέση, η Μάρθα βλέπει το πραγματικό πρόσωπο του Πάνου, η Αφροδίτη μαθαίνει ότι ο Απόλλωνας σε λίγες ημέρες μπαίνει χειρουργείο. 

 ΠΡΟΓΡΑΜΜΑ  ΤΕΤΑΡΤΗΣ  05/08/2026

Όσο για τη Λίζα, ενοχλείται τόσο πολύ που μαθαίνει τις πικάντικες στιγμές της Μάρθας και του αφεντικού της που ονειρεύεται ότι την πνίγει στην πισίνα… 

Επεισόδιο 6ο
Το εταιρικό πάρτι της δικηγορικής εταιρείας έχει αρχίσει και για ακόμη μία φορά η Λίζα θα βρεθεί αντιμέτωπη με δυο τεράστια διλήμματα: θα «επιτρέψει» στον εαυτό της να ξανανιώσει ποθητή ή θα γίνει μια βοηθός μάγου; Τι είναι πιο δυνατό; Το μαγικό άγγιγμα του Πάνου ή το μαγικό κόλπο του γιου της; Και όσο η Λίζα θα προσπαθεί να μην ακούει τις Σειρήνες του φλερτ και να κάνει το σωστό, η Μάρθα αρχίζει και συνειδητοποιεί ότι η Λίζα δεν είναι απλώς μια συνάδελφος… είναι μια πάρα πολύ όμορφη συνάδελφος και αυτό δεν της αρέσει καθόλου. Όσο για τον Πάνο; Θα έρθει αντιμέτωπος με δύο μυστήρια. Πρώτον: γιατί δεν ξεκολλάει το βλέμμα του από τη Λίζα, και δεύτερον: τι σημαίνει το σημείωμα που βρήκε στο πορτοφόλι του πατέρα του… 


	Ταινίες 
	WEBTV GR ERTflix 



23:00  |   Ξένη Ταινία 


	Ταινίες 
	WEBTV GR ERTflix 



00:45  |   Ξένη Ταινία 


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Σειρά 
	WEBTV ERTflix 



03:00  |   Τα Καλύτερά μας Χρόνια  - Α' ΚΥΚΛΟΣ  (E)    

	Ψυχαγωγία / Εκπομπή 
	WEBTV ERTflix 



04:50  |   Ό,τι Αξίζει  - Β' ΚΥΚΛΟΣ  (E)    

	Ντοκιμαντέρ 
	WEBTV GR ERTflix 



05:50  |   Ξένο Ντοκιμαντέρ  (E)    




 ΠΡΟΓΡΑΜΜΑ  ΠΕΜΠΤΗΣ  06/08/2026

	Ντοκιμαντέρ 
	WEBTV GR ERTflix 



06:45  |   Τελευταίες Διαδρομές   
(Along Ancient Tracks) 

Σειρά ντοκιμαντέρ 5 ωριαίων επεισοδίων, παραγωγής Γερμανίας 2023.

Επεισόδιο 4: «Η διαδρομή Μπόχιν στη Σλοβενία» (The Bohinj Railway in Slovenia)
Ο σιδηρόδρομος πήρε το όνομά του από την κοιλάδα Mποχίν, μία από τις πιο γραφικές και πολιτιστικά σημαντικές περιοχές της Σλοβενίας, όπου ξεκινά και τελειώνει το ταξίδι με το τρένο. Αρχικά κατασκευασμένος από την Αυστριακή Αυτοκρατορία στις αρχές του 20ού αιώνα για να συνδέσει τη Βιέννη με την Αδριατική Θάλασσα, ο σιδηρόδρομος Μποχίν διατρέχει γραφικά τοπία, περνώντας από ποτάμια, βουνά και κοιλάδες. Μετά από δεκαετίες που σηματοδοτούσε τη διαχωριστική γραμμή μεταξύ χωρών και ιδεολογιών, ο σιδηρόδρομος εξελίχθηκε στο ιστορικό και πολιτιστικό σταυροδρόμι που είναι σήμερα. Μέσα στο προστατευόμενο από την UNESCO «Απόθεμα Βιόσφαιρας των Ιουλιανών Άλπεων», η περιοχή φιλοξενεί μια μεγάλη ποικιλία άγριας ζωής, όπως αρκούδες, λύκους, ελάφια, αγριοκάτσικα και μαρμότες.


	Ψυχαγωγία / Ελληνική σειρά 
	WEBTV ERTflix 



07:30  |   Χαιρέτα μου τον Πλάτανο - Γ' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Κωμική οικογενειακή σειρά.
Επεισόδιο 11ο 
Ο Πετράν έχει αγχωθεί πολύ, μετά το απειλητικό μήνυμα από τον Εγκέφαλο, και κανονίζει άρον άρον έφοδο στο σπίτι της Φιλιώς για να κλέψει τα αβγά. Ο Τζώρτζης πάλι, κανονίζει το τέλειο ραντεβού με τη Χρύσα και κάνει ψυχολογικό πόλεμο στην Κατερίνα προκειμένου να το χρηματοδοτήσει, ενώ ο παπάς μας κανονίζει εξορκισμό... μοναχά για πάρτη του, αφού δεν μπορεί να πάψει να σκέφτεται τη Βαλέρια. Ο Σώτος βρίσκεται «εγκλωβισμένος» σε ρομαντικό τετ α τετ με τη Σύλβια, που καταφέρνει να ανακαλύψει το μοναδικό κοινό που έχουν οι δυο τους και ζει το όνειρο...! Την ίδια ώρα ο Πετράν καταφέρνει να μπει κρυφά στο σπίτι της Φιλιώς αλλά, για κακή του τύχη, δεν έχουν πέσει όλοι για ύπνο και η τσιρίδα της Καλλιόπης αντιλαλεί σε όλο τον Πλάτανο.

Επεισόδιο 12ο
Η Αγγέλα κάνει το λάθος να μεταβιβάσει τις μετοχές της στη Βαλέρια, ενώ ο Θοδωρής κάνει το λάθος να ανοίξει κόντρα με τον μπακάλη μας. Ο Σώτος αναλαμβάνει να μάθει απ’ την Καλλιόπη, τι έκανε με τα αυγά, αλλά είναι χαμένος... από χέρι. Χαμένος είναι και ο Τζώρτζης που αντί να πάει τη Χρύσα ραντεβού με ιστιοπλοϊκό, αναγκάζεται να την πάει ραντεβού με μια τρύπια βάρκα. Ο Ηλίας με το Θύμιο προσπαθούν να βάλουν πόστα στη Μάρμω για τα καμώματα της Σύλβιας, αλλά το μόνο που καταφέρνουν είναι να την εκνευρίσουν. Κι ενώ ο Χαραλάμπης αποφασίζει να ζητήσει τα ρέστα από την Καλλιόπη για το καταραμένο αυγό που του δώρισε, ο Σώτος, μέσα στην απελπισία του, αποφασίζει να της κάνει τον... ωραίο και καταλήγει να γίνει η πέτρα του σκανδάλου ανάμεσα στο ζεύγος Ανανιάδη-Μαργαρίτη! 
ΠΡΟΓΡΑΜΜΑ  ΠΕΜΠΤΗΣ  06/08/2026

	Ντοκιμαντέρ / Ταξίδια 
	WEBTV 



09:15  |   Ταξιδεύοντας με τη Μάγια  (E)    

Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.

«Μπενίν» 
Στη δυτική Αφρική, σε μια χώρα όπου η φωνή της θάλασσας διηγείται ασταμάτητα γοητευτικά παραμύθια με βασιλιάδες και πριγκίπισσες, μάγους και θεούς, περίεργα όντα και ζωντανούς νεκρούς, μας ξεναγεί, σε αυτό το επεισόδιο του «Ταξιδεύοντας», η Μάγια Τσόκλη. 
Οι εξωτικές ακτές της, κρύβουν τα δάκρυα χιλιάδων σκλάβων που είδανε αυτή τη γη ως τελευταία πατρίδα πριν διασχίσουν τον Ατλαντικό, ενώ οι δημοσιογραφικές περιγραφές, την παρουσιάζουν ως μια από τις πιο σταθερές δημοκρατίες της Αφρικής. Είναι μια χώρα που τρομάζει και που μαγεύει, είναι η χώρα του Βουντού.


	Ταινίες 
	WEBTV GR 



10:15  |   Ελληνική Ταινία   

«Για μια τρύπια δραχμή»
Κωμωδία, παραγωγής 1968
Διάρκεια: 85' 
Υπόθεση: Ο κύριος Αλέκος, ένας αρκετά πλούσιος μετανάστης στην Αυστραλία, επιστρέφει ξαφνικά και δημιουργεί μεγάλη αναστάτωση στον ανιψιό του Παντελή, τον οποίο θεωρεί προκομμένο νέο και συνεπή οικογενειάρχη. Ο Παντελής κορόιδευε τον θείο του για πολλά χρόνια, λέγοντάς του ότι είναι παντρεμένος και με παιδί. Και τώρα τι γίνεται; Καθώς η κληρονομιά του θείου δεν είναι αμελητέα, ο πονηρός ανιψιός σκαρφίζεται το αδιανόητο. Ντύνει γυναίκα τον φίλο του Σταύρο, που είναι υπάλληλος σε μια κινηματογραφική αίθουσα, τον παρουσιάζει σαν τη σύζυγό του και μύρια ευτράπελα ακολουθούν.

Παίζουν: Σταύρος Παράβας, Μίμης Φωτόπουλος, Κώστας Ρηγόπουλος, Κατερίνα Γιουλάκη, Κλεό Σκουλούδη, Μάκης Δεμίρης, Ματίνα Καρρά, Νάσος Κεδράκας, Θάνος Παπαδόπουλος, Αλέκος Ζαρταλούδης, Νίκος Τσουκαλάς, Γιάννης Μπουρνέλης, Παμφίλη Σαντοριναίου, Στάθης Χατζηπαυλής, Δημήτρης Κούκης, Βίκυ Παππά, Σωκράτης Κορρές, Νίκος Σπυριδωνάκος, Θόδωρος Κεφαλόπουλος.
Σκηνοθεσία: Κώστας Ανδρίτσος.
Σενάριο: Κώστας Καραγιάννης







ΠΡΟΓΡΑΜΜΑ  ΠΕΜΠΤΗΣ  06/08/2026


	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

Παρουσίαση: Στέλλα Στυλιανού 

	Ψυχαγωγία / Εκπομπή 
	WEBTV ERTflix 



13:00  |   Ό,τι Αξίζει - Α' ΚΥΚΛΟΣ (E)    

Ταξιδιωτική εκπομπή με την Ίνα Ταράντου.
«Η Βαμβακού: Ένα χωριό ξαναγεννιέται» 
Στη Βαμβακού Λακωνίας, ένα χωριό που το 2008 είχε μόλις 9 μόνιμους κατοίκους και σήμερα μεταμορφώνεται σε πρότυπο συλλογικής προσπάθειας μάς ταξιδεύει η εκπομπή «Ό,τι αξίζει». Η Ίνα Ταράντου συναντά την Ελένη, τον Ανάργυρο, τον Χάρη και τον Τάσο, τέσσερις ανθρώπους που ένωσαν δυνάμεις για να ξαναδώσουν ζωή στον τόπο. Μέσα από τις προσωπικές τους ιστορίες, γνωρίζουμε το όραμα πίσω από την «Αναβίωση Βαμβακούς», με τη στήριξη του Ιδρύματος Σταύρος Νιάρχος, αλλά και το πώς ένα εγκαταλελειμμένο χωριό γεμίζει ξανά φωνές, παιδικά γέλια και δημιουργία.
Από το άνοιγμα του σχολείου, έπειτα από 16 χρόνια σιωπής, μέχρι τον γυναικείο συνεταιρισμό που κρατά ζωντανή την παράδοση και τις μουσικές βραδιές που ενώνουν την κοινότητα, η Βαμβακού γίνεται σύμβολο ελπίδας και επιμονής.


	Ψυχαγωγία / Ξένη σειρά 
	WEBTV GR ERTflix 



14:00  |   Σίνταρ Κόουβ – Α΄ ΚΥΚΛΟΣ    
(Cedar Cove) 

Ρομαντική-κοινωνική σειρά, συμπαραγωγής ΗΠΑ-Καναδά 2013

Βασισμένη στα μυθιστορήματα της Ντέμπι Μακόμπερ, η σειρά «Cedar Cove» σηματοδοτεί την πρώτη πρωταγωνιστική εμφάνιση της σταρ του Χόλιγουντ Άντι ΜακΝτάουελ σε τηλεοπτική σειρά.
Η Άντι ΜακΝτάουελ υποδύεται τη δικαστή Ολίβια Λόκχαρτ, μια γυναίκα που θεωρείται ο πυλώνας της κοινότητας στη γραφική παραθαλάσσια πόλη Σίνταρ Κόουβ, στις βορειοδυτικές Ηνωμένες Πολιτείες. Όπως όλοι, όμως, έτσι κι εκείνη καλείται να ισορροπήσει ανάμεσα στις επαγγελματικές και οικογενειακές της υποχρεώσεις, ενώ παράλληλα αναζητά την αγάπη και προσπαθεί να φροντίζει τον τόπο που αποκαλεί σπίτι της.





ΠΡΟΓΡΑΜΜΑ  ΠΕΜΠΤΗΣ  06/08/2026


Επεισόδιο 6ο. Η Τζαστίν ταξιδεύει στην Αλάσκα για να βρει τον Σεθ, ενώ η Ολίβια αντιμετωπίζει οδυνηρές αναμνήσεις και τους φόβους της.

Επεισόδιο 7ο. Η επιστροφή του Λένι αναστατώνει το Σίνταρ Κόουβ, ενώ η Άλισον δοκιμάζεται από το διαζύγιο των γονιών της και μια πυρκαγιά φέρνει ανατροπές.

Πρωταγωνιστούν: Άντι ΜακΝτάουελ, Ντίλαν Νιλ, Μπρέναν Έλιοτ, Γουάντα Κάνον, Σάρα Σμιθ, Πόλα Σο
Σκηνοθεσία: Μάικλ Σκοτ 

	Ψυχαγωγία / Σειρά 
	WEBTV ERTflix 



16:00  |   Τα Καλύτερά μας Χρόνια  -  Α' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Οικογενειακή σειρά μυθοπλασίας.

Επεισόδιο 39: «Ιστορία μου, αμαρτία μου»
25η Μαρτίου του 1972, και ο Άγγελος καλείται, όπως κάθε χρόνο, να ανταποκριθεί στο βαρύ φορτίο του ονόματος της ιστορικής οικογένειάς του, που, όπως του λένε, έχει τις ρίζες της σε αγωνιστές της Επανάστασης του ’21. Η αναζήτηση αυτών των ριζών γίνεται ακόμα πιο επίκαιρη, καθώς φτάνει ξαφνικά και απροειδοποίητα από το Βέλγιο ο θείος Μιχάλης, ο οποίος τους ενημερώνει ότι η γιαγιά Παναγιώτα, που μένει ακόμα στους Γαργαλιάνους, δεν είναι καλά στην υγεία της. Η μεταφορά της στην Αθήνα θα είναι μια ευκαιρία για τον Άγγελο να αναμετρηθεί όχι μόνο με την Ιστορία, αλλά και με το παρόν. Και να δει αν μπορεί, τελικά, να κάνει μια πραγματικά ηρωική πράξη: να συγχωρέσει την προδοσία του καλύτερού του φίλου, του Λούη.

Επεισόδιο 40: «Ήρθες σαν την Άνοιξη»
Η γιαγιά Παναγιώτα μπαίνει στη ζωή της οικογένειας των Αντωνόπουλων σαν ανοιξιάτικη μπόρα, σαρωτική, ασυγκράτητη και ισοπεδωτική. Κι ενώ ο Άγγελος, αρχικά, συμπεραίνει αυθαίρετα πως δύο γιαγιάδες ίσον δύο χαρτζιλίκια και πολύ περισσότερα κανακέματα, η καινούργια γιαγιά αρχίζει σιγά σιγά να καταλαμβάνει, με την πληθωρική της προσωπικότητα, όλο τον χώρο στο σπίτι, εκτοπίζοντας αλλού τη συμπεθέρα της την Ερμιόνη, αλλού τη νύφη της Μαίρη και αλλού τον ίδιο της τον γιο. Μαζί της θα φέρει και το άρωμα ενός παρελθόντος, που οι Αντωνόπουλοι, άλλες φορές θα ήθελαν να μην ξεχάσουν και άλλες τόσες θα προτιμούσαν να μη θυμηθούν…

	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Αδαμαντία Λιόλιου 

	Ταινίες 
	WEBTV GR 



19:00  |   Ελληνική ταινία   

«Ο αχόρταγος» 
Κωμωδία, παραγωγής 1967
Διάρκεια: 100' 
Υπόθεση: Ο Χρήστος Χρυσαφής είναι ένας φτωχός και πεινασμένος νέος που καταφέρνει να παντρευτεί τη Λένα, την κόρη του πλούσιου επιχειρηματία Μιχάλη Καμπάτση και αδελφή της Ντίνας, μιας ελαφρόμυαλης, η οποία τον χτύπησε μια μέρα με το αυτοκίνητό της. 
Αν κι ερωτευμένος με τη γυναίκα του, περισσότερο θέλγεται από τα λεφτά του πεθερού του. Όμως η αδηφαγία του, που τον κάνει να θέλει συνέχεια να παίρνει πράγματα μη χορταίνοντας ποτέ, τον φέρνουν σε σύγκρουση με τον πεθερό του. Μονίμως είναι σε προστριβή μαζί του, αλλά κάποια στιγμή τα πάντα βολεύονται, με εξαίρεση βέβαια το «χούι» της βουλιμίας.
Κινηματογραφική διασκευή του ομότιτλου θεατρικού έργου του Δημήτρη Ψαθά.

Παίζουν: Γιάννης Γκιωνάκης, Μάρω Κοντού, Διονύσης Παπαγιαννόπουλος, Βέρα Κρούσκα, Βαγγέλης Καζάν, Δημήτρης Καλλιβωκάς, Μαίρη Λαλοπούλου, Νάσος Κεδράκας, Αντώνης Παπαδόπουλος, Νίκος Πασχαλίδης, Μαργαρίτα Γεράρδου, Γιάννης Αλεξανδρίδης, Στάθης Χατζηπαυλής, Στέλλα Βαφειάδου, Ντόρα Αναγνωστοπούλου, Χριστόφορος Μπουμπούκης, Ραφαήλ Ντενόγιας, Σούλα Διακάτου, Βασίλης Πλατάκης.
Σκηνοθεσία: Ντίμης Δαδήρας
Σενάριο: Λάζαρος Μοντανάρης
Συγγραφέας: Δημήτρης Ψαθάς


	Ψυχαγωγία / Ελληνική σειρά 
	WEBTV GR ERTflix 



21:00  |   Μαμά στα Κρυφά  (E)    
Υπότιτλοι για K/κωφούς και βαρήκοους θεατές
Ρομαντική κομεντί.
Επεισόδιο 7ο
Η επόμενη μέρα από το εταιρικό πάρτι θυμίζει στρατό που προσπαθεί να ανασυγκροτήσει τις δυνάμεις του, να μετρήσει απώλειες και να καταστρώσει νέες στρατηγικές: η Λίζα δεν μπορεί να θυμηθεί σε πόσους «ενδιαφερόμενους» έδωσε το κινητό της. Ο Πάνος δεν μπορεί να βγάλει από το μυαλό του το σημείωμα που ανακάλυψε στο πορτοφόλι του πατέρα του. Η Μάρθα έχοντας δει το φιλί που αντάλλαξαν ο Πάνος και η Λίζα στο πάρτι, βάζει στόχο να απομακρύνει την αντίζηλό της με κάθε τρόπο. Και ο Ιάκωβος προσπαθεί να αποδεχθεί την «απώλεια» της Νόρας. Παράλληλα, το γραφείο αναλαμβάνει δυο νέες σοβαρές υποθέσεις, η μία εκ των οποίων θα οδηγήσει τη Λίζα σε βραδιά «speed date», με απρόσμενη κατάληξη… 

ΠΡΟΓΡΑΜΜΑ  ΠΕΜΠΤΗΣ  06/08/2026

Επεισόδιο 8ο
Τελικά, δεν επιστρέφει μόνο ο δολοφόνος στον «τόπο του εγκλήματος», αλλά και οι ήρωές μας. Η Νόρα επιστρέφει στο γραφείο, η συνταξιούχος γραμματέας στην ησυχία της, ο Πάνος στις παλιές του συνήθειες και η Μάρθα στα σχέδια «απομάκρυνσης» της Λίζας. Αποφασίζει, όμως, να τα καθυστερήσει λίγο, όταν μαθαίνει ότι η αντίζηλος συνάδελφος έχει ραντεβού όχι με έναν, αλλά με τέσσερις άντρες. Το σύμπαν, πάλι, έχει κέφια και θέλει να σπάσει πλάκα με τη Λίζα. Τι κάνει; «Οδηγεί» τον Πάνο στο να την ξαναφιλήσει και εκείνη να σκοντάψει πάνω στον άνθρωπο που θα της αλλάξει τη ζωή… Και δεν είναι ο Πάνος… 

	Ταινίες 
	WEBTV GR ERTflix 



23:00  |   Ξένη Ταινία 


	Ταινίες 
	WEBTV GR ERTflix 



00:45  |   Ξένη Ταινία 


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Σειρά 
	WEBTV ERTflix 



03:00  |   Τα Καλύτερά μας Χρόνια  -  Α' ΚΥΚΛΟΣ (E)    


	Ψυχαγωγία / Εκπομπή 
	WEBTV ERTflix 



04:50  |   Ό,τι Αξίζει  -  Α' ΚΥΚΛΟΣ (E)    


	Ντοκιμαντέρ 
	WEBTV GR ERTflix 



05:50  |   Ξένο Ντοκιμαντέρ  (E)    





 ΠΡΟΓΡΑΜΜΑ  ΠΑΡΑΣΚΕΥΗΣ  07/08/2026

	Ντοκιμαντέρ 
	WEBTV GR ERTflix 



06:45  |   Τελευταίες Διαδρομές   
(Along Ancient Tracks) 

Σειρά ντοκιμαντέρ 5 ωριαίων επεισοδίων, παραγωγής Γερμανίας 2023.

Επεισόδιο 5ο: «Ταξίδι με το τρένο στην Αίτνα» (By Train Around Mount Etna)
Ο σιδηρόδρομος Circumetnea είναι ο τελευταίος σιδηρόδρομος μικρού πλάτους που απομένει στη Σικελία και περιβάλλει το όρος Αίτνα. Το ταξίδι από το Aντράνο στο Ριπόστο μεταφέρει νέας επιβάτες μέσα από εκπληκτικά τοπία, σεληνιακά πεδία λάβας και φυτείες φιστικιών και εσπεριδοειδών και εγκαταλελειμμένους σταθμούς. Ο σιδηρόδρομος, που άνοιξε τη δεκαετία του 1930, βοήθησε πολλά χωριά να βγουν από την απομόνωση. Η περιοχή γύρω από το όρος Αίτνα διαθέτει ποικίλες ζώνες βλάστησης και φυσικά θαύματα, νέας το φαράγγι Αλκαντάρα. Λόγω νέας κατασκευής μιας νέας γραμμής μετρό, το μέλλον του ιστορικού σιδηροδρόμου είναι αβέβαιο και τα παλιά τρένα αντικαθίστανται σταδιακά από νεότερα.


	Ψυχαγωγία / Ελληνική σειρά 
	WEBTV ERTflix 



07:30  |   Χαιρέτα μου τον Πλάτανο  - Γ' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Κωμική οικογενειακή σειρά.

Επεισόδιο 13ο
Ο Χαραλάμπης και η Καλλιόπη γίνονται μαλλιά κουβάρια και το διαζύγιο μοιάζει να είναι μονόδρομος, ενώ τα σκάγια παίρνουν και τον Σώτο. Η κατάσταση της Χρύσας είναι «μια γυναίκα, δυο άντρες κομπολόι δίχως χάντρες» και το κορίτσι μας βρίσκεται σε αδιέξοδο, την ώρα που ο Πετράν εξελίσσεται σε απειλή προς όλες τις κατευθύνσεις. Η Βαλέρια αποχαιρετάει το χωριό «όπως του αξίζει» και ετοιμάζεται να φύγει μια για πάντα, ενώ ο παπάς θέλει να δέσει μια πέτρα στο λαιμό του, αφού τη βλέπει μέχρι και στον ύπνο του. Η Κατερίνα είναι σίγουρη πως ο Πετράν κάτι κρύβει, το ίδιο και η Σύλβια, που μαζεύει όλους τους κοινοβιακούς για να στριμώξουν τον Σώτο. Τι τιμωρία ετοιμάζει η Σύλβια στον ψευτογκουρού και τι πήγε στραβά με τα σχέδια της Βαλέριας, που φαίνεται να το πάει ντουγρού για νευρικό κλονισμό;

Επεισόδιο 14ο
Το κοινόβιο μετατρέπεται σε… λαϊκό δικαστήριο και τα μέλη του συνεδριάζουν, για να αποφασίσουν πώς θα τιμωρήσουν τα δυο αδέλφια για την απάτη τους.  Οι υπόδικοι, όμως, καταλήγουν φυγόδικοι, καθώς βρίσκουν τυχαία το ένα από τα αβγά και εγκαταλείπουν το κοινόβιο άρον άρον, για να το πάνε στον Εγκέφαλο. Το σχέδιο του Θύμιου και του Ηλία, να συκοφαντήσουν τα προϊόντα που πουλάνε οι κοινοβιακοί στο χωριό, στέφεται με απόλυτη επιτυχία και το εν αποστρατεία λαγωνικό του Πλατάνου, ξεκινά παρακολούθηση, για να τους ξεμπροστιάσει. Η Βαλέρια ζει ένα δράμα, το ίδιο και η Αγγέλα, που έπεσε στην παγίδα της και της πούλησε τις μετοχές της «Τρουφέξ». Ένα δράμα ζούνε και ο Πετράν με τον Σώτο όμως, αφού το αβγό που πάνε στον Εγκέφαλο αποδεικνύεται ιμιτατιόν και πρέπει να ψάξουν τρύπα να κρυφτούν. 

	Ντοκιμαντέρ / Ταξίδια 
	WEBTV 



09:15  |   Ταξιδεύοντας με τη Μάγια  (E)    

Με ξεναγό τη Μάγια Τσόκλη οι τηλεθεατές ανακαλύπτουν όψεις και γωνιές του κόσμου.
«Οάσεις Δυτικής Σαχάρας, Αιγύπτου» 
Η Μάγια ξεκινά το ταξίδι της από τη γνωστή όαση της Σίουα και το φημισμένο μαντείο του Άμμωνος που επισκέφθηκε ο Μέγας Αλέξανδρος το 331 π.X. 
Διασχίζει τη Μεγάλη θάλασσα Άμμου που ξεκινά νότια της όασης της Σίουα, απλώνεται στη Λιβύη και την Αίγυπτο και προχωράει νότια. Η ιδιότυπη αυτή θάλασσα καλύπτει 72 χιλιάδες χιλιόμετρα και οι αμμοθίνες της ξεπερνούν συχνά τα 100 μέτρα ύψος αλλά και τα 100 χιλιόμετρα μάκρος. Έτσι ο μοναδικός τρόπος να τις ταξιδέψεις είναι να περάσεις από πάνω τους. Το να τις παρακάμψεις είναι απλά αδύνατο.
Γκάρα, Ελ Αρεγκ, Μπαχρέιν, Αιν Ντέλα, Φαράφρα, Μπαχαρίγια: Από όαση σε όαση, ακολουθώντας τη διαδρομή των παλιών καραβανιών, το «Ταξιδεύοντας» καταγράφει τον γεωλογικό και ιστορικό πλούτο μιας περιοχής που βρίσκεται δίπλα μας και που γνωρίζουμε ελάχιστα.


	Ταινίες 
	WEBTV GR 



10:15  |   Ελληνική Ταινία   
Υπότιτλοι για K/κωφούς και βαρήκοους θεατές 

«Να πεθερός, να μάλαμα»

Κωμωδία, παραγωγής 1959
Διάρκεια: 70' 
Υπόθεση: Λίγο πριν ζητήσει το κορίτσι του σε γάμο, ο Αριστείδης βρίσκεται συμπωματικά στην γκαρσονιέρα ενός ζευγαριού. Αργότερα, αγνοώντας ότι ο άντρας με τον οποίο λογομάχησε στην παράνομη ερωτική φωλιά ήταν ο πατέρας της αγαπημένης του, περιγράφει το περιστατικό στη μέλλουσα πεθερά του.
Όταν εκείνη καταλαβαίνει περί τίνος πρόκειται, ζητά εξηγήσεις από τον άντρα της που, αρνούμενος τα πάντα, προσπαθεί να βγάλει τρελό τον Αριστείδη και να τον διώξει…

Παίζουν: Ντίνος Ηλιόπουλος, Βασίλης Διαμαντόπουλος, Κάκια Αναλυτή, Ράλλης Αγγελίδης, Άννα Κυριακού, Τζόλυ Γαρμπή, Δημήτρης Νικολαΐδης, Αμαλία Λαχανά, Δήμητρα Ζέζα, Γιώργος Αλεξίου, Μανώλης Κομνηνός, Ανθή Φυσκίλη, Νίκος Ξύδης, Γεωργία Κουμούτση
Σκηνοθεσία: Μάριος Νούσιας
Σενάριο: Νίκος Οικονομόπουλος, Μάριος Νούσιας 
Συγγραφέας: Δημήτρης Ψαθάς 

	Ενημέρωση / Ειδήσεις 
	WEBTV ERTflix 



12:00  |   Ειδήσεις - Αθλητικά - Καιρός 

Παρουσίαση: Στέλλα Στυλιανού 

	Ψυχαγωγία / Εκπομπή 
	WEBTV ERTflix 



13:00  |   Ό,τι Αξίζει -  Β' ΚΥΚΛΟΣ (E)    

Ταξιδιωτική εκπομπή με την Ίνα Ταράντου.
«Χαλίκι Ασπροποτάμου» 
Στο Χαλίκι Ασπροποτάμου, η φύση κυριαρχεί και η παρουσία των ανθρώπων μετριέται στα δάχτυλα του ενός χεριού καθώς εδώ το χειμώνα κατοικούν 3 άνθρωποι. Η ομορφιά όμως είναι περίσσια! Μέσα στα δάση, τα λιβάδια και τις κορυφές του Λάκμου και της Βερλίγκας, κάθε βήμα φανερώνει τη μαγεία της δημιουργίας αλλά και την αδυσώπητη δύναμη της φύσης.
O Χρήστος Ζάχαρης, μόνιμος κάτοικος και ιδιοκτήτης ταβέρνας στο χωριό, προσφέρει φιλοξενία και γεύσεις όλο το χρόνο. Αγωνίζεται να κρατήσει ζωντανό το Χαλίκι και την τοπική κοινότητα.
Ο Αχιλλέας Κόκκοβας χωρίς καταγωγή από εδώ, γνώρισε το χωριό σε μια από τις περιηγήσεις του πριν από χρόνια και επέλεξε να ζήσει εδώ, μοιράζεται την αγάπη του για το βουνό και τα μονοπάτια της Πίνδου. Σκοπός του είναι να φέρει επισκέπτες κοντά στη φύση και να στηρίξει τα χωριά του Ασπροποτάμου.
Ο Χρήστος Τζούτης από τη Lamda3, διοργανωτής εκδρομών και ταξιδιών στη φύση, προτρέπει τον κόσμο να ανακαλύψει την Ελλάδα έξω από τους τέσσερις τοίχους της πόλης. Μέσα από τις δραστηριότητες του, εμπνέει τους συμμετέχοντες να εξερευνήσουν ορεινά και φυσικά τοπία.
Ο μπαρμπα-Γιάννης Καστούδης και η κυρία Μαρία μόλις πήραν τη σύνταξη ήρθαν και ζουν ήσυχα, απολαμβάνοντας τη ζωή στην ηρεμία του χωριού. Με τη σταθερή τους παρουσία, αποτελούν τη ζωντανή μνήμη του χωριού και της τοπικής παράδοσης.
Το Χαλίκι Ασπροποτάμου αποκαλύπτει την ουσία της ορεινής ζωής, όπου η φύση και οι άνθρωποι συνυπάρχουν με σεβασμό και πάθος. Μια περιοχή που μαγεύει και προσκαλεί όσους αναζητούν αληθινές εμπειρίες, ήρεμες και γνήσιες, μακριά από την ταχύτητα της πόλης.

	Ψυχαγωγία / Ξένη σειρά 
	WEBTV GR ERTflix 



14:00  |   Σίνταρ Κόουβ – Α΄ ΚΥΚΛΟΣ    
(Cedar Cove) 

Ρομαντική-κοινωνική σειρά, συμπαραγωγής ΗΠΑ-Καναδά 2013

Βασισμένη στα μυθιστορήματα της Ντέμπι Μακόμπερ, η σειρά «Cedar Cove» σηματοδοτεί την πρώτη πρωταγωνιστική εμφάνιση της σταρ του Χόλιγουντ Άντι ΜακΝτάουελ σε τηλεοπτική σειρά.
Η Άντι ΜακΝτάουελ υποδύεται τη δικαστή Ολίβια Λόκχαρτ, μια γυναίκα που θεωρείται ο πυλώνας της κοινότητας στη γραφική παραθαλάσσια πόλη Σίνταρ Κόουβ, στις βορειοδυτικές Ηνωμένες Πολιτείες. Όπως όλοι, όμως, έτσι κι εκείνη καλείται να ισορροπήσει ανάμεσα στις επαγγελματικές και οικογενειακές της υποχρεώσεις, ενώ παράλληλα αναζητά την αγάπη και προσπαθεί να φροντίζει τον τόπο που αποκαλεί σπίτι της.
Επεισόδιο 8ο. Η φιλανθρωπική δημοπρασία εργένηδων φέρνει εκπλήξεις, ενώ η Ολίβια και ο Τζακ δοκιμάζουν τη σχέση τους. 

Επεισόδιο 9ο. Ο Τζακ ζηλεύει τον Σταν, η Γκρέις μαθαίνει ένα μεγάλο μυστικό και οι νεότεροι παίρνουν σημαντικές αποφάσεις για το μέλλον τους.


Πρωταγωνιστούν: Άντι ΜακΝτάουελ, Ντίλαν Νιλ, Μπρέναν Έλιοτ, Γουάντα Κάνον, Σάρα Σμιθ, Πόλα Σο
Σκηνοθεσία: Μάικλ Σκοτ 

	Ψυχαγωγία / Σειρά 
	WEBTV ERTflix 



16:00  |   Τα Καλύτερά μας Χρόνια  -  Α' ΚΥΚΛΟΣ (E)    
Υπότιτλοι για K/κωφούς και βαρήκοους θεατές 

Οικογενειακή σειρά μυθοπλασίας.

Επεισόδιο 41ο: «Ο "Άγνωστος Πόλεμος"»
Ο «Άγνωστος Πόλεμος» η δημοφιλής σειρά, εξάπτει τη φαντασία του μικρού Άγγελου και γίνεται αφορμή να μαζευτεί όλη η γειτονιά στο σπίτι των Αντωνόπουλων για να την παρακολουθήσει. Την ίδια ώρα, η εμπόλεμη κατάσταση καλά κρατεί ανάμεσα στην Παναγιώτα και τη Μαίρη. Η Ελπίδα μαθαίνει τη γιαγιά της μοντέρνους χορούς και ο Άγγελος παθαίνει εμμονή με τον συνονόματό του, που παίζει τον ρόλο του Διαγόρα Βαρτάνη και θέλει να ασχοληθεί με την αντικατασκοπεία. Ο Αντώνης αποφασίζει να αντιδράσει στον καθηγητή που τον κόβει συνέχεια στη Δικονομία, η Νανά έχει τις μαύρες της και ο παπα-Θόδωρας αρρωσταίνει αιφνιδίως.

Επεισόδιο 42ο: «Όλα όσα θέλετε να μάθετε για το σεξ»
Η αναγγελία μιας ταινίας στο σινεμά σκανδαλίζει τη γειτονιά και δημιουργεί μια σειρά από παρεξηγήσεις, αλλά εξάπτει και την περιέργεια του Άγγελου γύρω από το θέμα του σεξ, που ως ατρόμητος Βαρτάνης αποφασίζει να διαλευκάνει. 
Η Ελπίδα νιώθει πως είναι σε τέλμα στη ζωή της, ο Αντώνης εντρυφεί στη σεξουαλική διαπαιδαγώγηση και αποφασίζει να συνεχίσει τη ζωή του, προτείνοντας στην Αντιγόνη να βγούνε. Η περιπέτεια της Νανάς με τον Αποστόλη γίνεται αφορμή για να εμβαθύνει στις επιλογές της. Ο Στέλιος με τη Μαίρη αντιμετωπίζουν έναν μεγάλο πειρασμό.


	Ενημέρωση / Ειδήσεις 
	WEBTV ERTflix 



18:00  |   Κεντρικό Δελτίο Ειδήσεων - Αθλητικά - Καιρός 

Παρουσίαση: Αδαμαντία Λιόλιου 

	Ταινίες 
	WEBTV GR 



19:00  |   Ελληνική Ταινία   
Υπότιτλοι για K/κωφούς και βαρήκοους θεατές 

«Αυτό το κάτι άλλο»
Κωμωδία, παραγωγής 1963
Διάρκεια: 102' 
Υπόθεση: Ένας ανοργάνωτος και κακομαθημένος τύπος, ο Τέλης Σπαρτάλης, ο οποίος κόπτεται μόνο για τη διασκέδασή του, κατασπαταλά όλη την πατρική περιουσία σε γλέντια και χαρτοπαιξίες. Η αδελφή του, η Έλλη, μια νόστιμη κοπέλα και σοβαρή δικηγόρος, καθώς και η πλούσια θεία του, Τζούλη, κάνουν το παν για να αποτρέψουν αυτή την κατάσταση, αλλά ο Τέλης δεν έχει διόλου επίγνωση της κατάντιας του. Η θεία του τον πιέζει να αρραβωνιαστεί την πλούσια Νανά, η οποία με τη σειρά της είναι φανατική του ξεφαντώματος και έχει τη δυνατότητα να τον ξελασπώσει από τα χρέη. Κάποτε αντιλαμβάνονται ότι ο Τέλης έχει πέσει στα νύχια επιτήδειων οι οποίοι, με επικεφαλής τον απατεώνα Στέλιο, θέλουν να του πάρουν ακόμα και το εργοστάσιο που έχει κληρονομήσει. Τότε ανασκουμπώνονται όλοι μαζί, ακόμα και η αδελφή του αλλά και η Νανά, κι έτσι κατατροπώνουν τους κακούς. Το εργοστάσιο διασώζεται, το μυαλό του ήρωα κάπως «πήζει» και ο έρωτας που προκύπτει μεταξύ Τέλη και Νανάς σφραγίζει το αίσιο τέλος.

Παίζουν: Άννα Φόνσου, Γιώργος Κωνσταντίνου, Γιώργος Πάντζας, Βιβέτα Τσιούνη, Λάμπρος Κωνσταντάρας, Βαγγέλης Σειληνός, Μάρθα Καραγιάννη, Κατερίνα Γιουλάκη, Τζόλυ Γαρμπή, Κώστας Παπαχρήστος, Θόδωρος Κατσαδράμης Σκηνοθεσία: Γρηγόρης Γρηγορίου 
Σενάριο: Γιώργος Λαζαρίδης


	Ψυχαγωγία / Ελληνική σειρά 
	WEBTV GR ERTflix 



21:00  |   Μαμά στα Κρυφά  (E)    
Υπότιτλοι για K/κωφούς και βαρήκοους θεατές 

Ρομαντική κομεντί.
Επεισόδιο 9ο
Οι δύο νέες υποθέσεις που έρχονται στο γραφείο, δεν κρύβουν μόνο πολλή δουλειά αλλά και πολλά προβλήματα. Η μία υπόθεση φέρνει την ψυχρή, σκληρή μητέρα της Μάρθας απέναντι από την κόρη της και η άλλη «φέρνει» περίεργες σκέψεις στο μυαλό της Λίζας: γιατί αρρώστησε ξαφνικά η Αφροδίτη; Γιατί φαίνεται αδυνατισμένη; Γιατί εξαφανίζονται χρήματα από την τσάντα της; Μήπως έχει μπλέξει κάπου, όπως η κοπέλα της νέας υπόθεσης; Και εκεί που η Λίζα ξεκινάει να ψάχνει για ενδείξεις χρήσης ουσιών, η Μάρθα και ο Πάνος χτυπούν το κουδούνι του διαμερίσματός της… εκεί που μένει με τα παιδιά της! Η αποκάλυψη της αλήθειας της στέκεται… στην εξώπορτα!

Επεισόδιο 10ο
Η Λίζα περνάει ίσως την πιο δύσκολη στιγμή των τελευταίων μηνών. Όχι μόνο πρέπει να βρει τρόπο να «ξεφορτωθεί» τη μεθυσμένη Μάρθα, αλλά πρέπει να εξηγήσει στον Πάνο τα διάφορα «περίεργα» αντικείμενα και βιβλία της Πέρλας που υπάρχουν στο «σπίτι» της... Και δεν φτάνουν όλα αυτά, κλείνονται με τον Πάνο στο μπαλκόνι τη στιγμή που η Αφροδίτη είναι στον κήπο μαζί με τον Απόλλωνα και αναγκάζεται να ζητήσει τη βοήθεια της Πέρλας. Η αλήθεια μοιάζει να κρέμεται από μια κλωστή. Και ενώ για την ώρα φαίνεται να κερδίζει χρόνο, καθώς λαμβάνει δώρο από τον Πάνο ένα πανάκριβο ταγιέρ, ένα ζευγάρι γόβες και μια «δική» της υπόθεση, η Μάρθα βάζει στόχο όχι μόνο να της την «κόψει» αλλά και να τη διώξει από το γραφείο… 


	Ταινίες 
	WEBTV GR ERTflix 



23:00  |   Ξένη Ταινία 


	Ταινίες 
	WEBTV GR ERTflix 



00:45  |   Ξένη Ταινία 


ΝΥΧΤΕΡΙΝΕΣ ΕΠΑΝΑΛΗΨΕΙΣ

	Ψυχαγωγία / Σειρά 
	WEBTV ERTflix 



03:00  |   Τα Καλύτερά μας Χρόνια  - Α' ΚΥΚΛΟΣ (E)    


	Ψυχαγωγία / Εκπομπή 
	WEBTV ERTflix 



04:50  |   Ό,τι Αξίζει  - Β' ΚΥΚΛΟΣ (E)    


	Ντοκιμαντέρ 
	WEBTV GR ERTflix 



05:50  |   Ξένο Ντοκιμαντέρ  (E)    

